Γκόλντεν Στέιτ Γουόριορς VS Κλίβελαντ Καβαλίερς: 4η και φαρμακερή | Andro\nΓια 4η συνεχόμενη χρονιά Γκόλντεν Στέιτ Γουόριορς και Κλίβελαντ Καβαλίερς θα βρεθούν στους τελικούς του NBA, με τη διαφορά όμως ότι φέτος κανείς δεν ξέρει τι θα συμβεί. (Φωτογραφία: Kyle Terada/Pool / Getty Images / Ideal Image)\nΌταν πριν από δύο ημέρες γινόταν γνωστό το ζευγάρι των φετινών τελικών του NBA, οι αντιδράσεις ήταν κάπως περίεργες. Υπήρχε ένας διχασμός σε όσους παρακολούθησαν τη φετινή σεζόν του καλύτερου πρωταθλήματος μπάσκετ του πλανήτη. Και τι εννοώ: (1) από τη μια δεν έκανε καμιά εντύπωση που θα βρεθούν αντιμέτωποι οι Γκόλντεν Στέιτ Γουόριορς και Κλίβελαντ Καβαλίερς και (2) από την άλλη έμοιαζε κάπως άδικο όλο αυτό. Αλλά ας τα πάρουμε τα πράγματα με τη σειρά.\n(1) Δεν προκάλεσε καμιά έκπληξη, καθώς πριν από μερικούς μήνες, όταν ξεκινούσε η φετινή σεζόν του NBA, οι περισσότεροι πίστευαν ότι αυτές οι δύο ομάδες θα φτάσουν μέχρι το τέλος. Βλέπεις οι Γουόριορς έχουν ένα από τα πιο γεμάτα και ολοκληρωμένα ρόστερ στο πρωτάθλημα. Ναι μεν οι Stephen Curry και Kevin Durant θεωρούνται οι superstars της ομάδας, αλλά συγχρόνως έχουν δίπλα τους παίκτες όπως οι Klay Thompson, Draymond Green και Andre Iguodala που έχουν αποδείξει ότι μπορούν να ξελασπώσουν την ομάδα όποτε χρειαστεί. Την ίδια ώρα οι Καβαλίερς μπορεί να παρουσίασαν τους πιο μέτριους… Καβαλίερς των τελευταίων χρόνων, αλλά όταν έχεις έναν LeBron James να παίζει λες και βρίσκεται σε αυτόματο πιλότο, είσαι σίγουρος ότι τίποτα δεν μπορεί να πάει στραβά.\nStephen Curry, Kevin Durant και Klay Thompson δημιουργούν μια τριάδα φωτιά στην επίθεση των Γουόριορς. (Φωτογραφία: Zhong Zhi / Getty Images / Ideal Image)\nΌμως, για να πάμε στο (2), σου έμεινε και το αίσθημα της «αδικίας». Κι αυτό επειδή ούτε οι Γουόριορς ούτε το Κλίβελαντ ήταν οι καλύτερες ομάδες της σεζόν που τελειώνει. Είχες, για αρχή, τους εκπληκτικούς Χιούστον Ρόκετς και έναν James Harden ισοπεδωτικό για περίπου 90 παιχνίδια. Είχες τους Τορόντο Ράπτορς που πέτυχαν το καλύτερο ρεκόρ στην ιστορία τους, πήραν την 1η θέση στην Ανατολή, αλλά στα playoffs βρήκαν τον «Βασιλιά» απέναντί τους και δεν άντεξαν στην πίεση. Ενώ, αφού μιλάμε για «αδικίες», είχες τους Σέλτικς, που το καλοκαίρι τίναξαν την μπάνκα στον αέρα, πήραν δύο σούπερ σταρς και είδαν τον μεν Gordon Hayward να χάνει τη σεζόν από το πρώτο ματς και τον Kyrie Irving να τραυματίζεται στη κρισιμότερη φάση της χρονιάς. Αν αυτό δεν είναι αδικία, τότε τι είναι;\nΌμως ότι έγινε, έγινε και τίποτα δεν μπορεί να το αλλάξει αυτό. Τα ξημερώματα της Παρασκευής (04.00 ώρα Ελλάδος) Γουόριος και Κλίβελαντ θα βρεθούν για μια ακόμη φορά αντιμέτωποι στους τελικούς. Για την ακρίβεια 4η συνεχόμενη, κάτι που θεωρείται ρεκόρ στην απέναντι πλευρά του Ατλαντικού, καθώς σε κανένα άθλημα δεν έχουν βρεθεί οι ίδιες ομάδες 4 συνεχόμενες φορές σε τελικούς – ναι, εκεί δεν είναι Ελλάδα να βλέπεις Ολυμπιακό και Παναθηναϊκό τα 20 τελευταία χρόνια στους τελικούς. Θέλεις όμως και άλλα νουμεράκια; Ο James θα παίξει για 8η συνεχόμενη φορά σε τελικούς – αυτό που ξεκίνησε με τους Μαϊάμι Χιτ το 2011 το συνεχίζει με τους Καβαλίερς μέχρι και φέτος.\nΗ λογική λέει ότι εύκολα ή δύσκολα, οι Γουόριος θα επικρατήσουν, καθώς έχουν πιο γεμάτη και σταθερή ομάδα. Όμως με τον LeBron James πολλές φορές η λογική δεν ισχύει.Tweet\nΤο θέμα είναι όμως αν θα καταφέρει να βάλει το 4ο δαχτυλίδι του πρωταθλητή στο χέρι του. Η φετινή χρονιά, όπως είπαμε και στην αρχή, είναι περίεργη. Με βάση τη λογική, εύκολα ή δύσκολα, οι Γουόριος θα επικρατήσουν. Έχουν πιο γεμάτη και σταθερή ομάδα, ξέρουν πώς να βρίσκουν λύσεις αν όλα πάνε εκτός προγραμματισμού, έχουν και τις μονάδες που μπορούν να τους πάρουν στις πλάτες τους όταν τα συστήματα δεν βγαίνουν. Ενώ πίσω από την γραμμή του 3ποντου απλά είναι ότι καλύτερο κυκλοφορεί στην αγορά. Σίγουρα δεν είναι αυτή η τρελή «run and gun» ομάδα που είχαμε μάθει τα τρία τελευταία χρόνια, μοιάζει λίγο πιο… γήινη σε σχέση με άλλες σεζόν, αλλά αυτό δεν σημαίνει ότι δεν μπορεί να «σκοτώσει» όποιον αντίπαλο της δώσει χώρο.\nΦέτος, πιο πολύ από κάθε άλλη φορά, ο LeBron James μοιάζει να παίζει μόνος εναντίον όλων. (Φωτογραφία: Thearon W. Henderson / Getty Images / Ideal Image)\nΑλλά, επειδή στους τελικούς πολλές φορές η λογική δεν παίζει κανέναν ρόλο, δεν μπορείς να ξεγράψεις την ομάδα του Κλίβελαντ. Ναι, μέτρια φέτος, αλλά με έναν διαστημικό LeBron James, που παρά τα 33 του χρόνια και την 15η σεζόν του στο NBA, μοιάζει να περνάει δεύτερη εφηβεία και να παίζει μόνος εναντίον όλων. Έτσι πέρασαν οι Καβαλίερς τους Σέλτικς, έτσι πέρασαν τους Ράπτορς για πλάκα, έτσι πορεύτηκαν όλη τη σεζόν για να λέμε την αλήθεια: με προβλήματα, τραυματισμούς, γκρίνια και έναν «Βασιλιά» που θέλει να φορέσει και πάλι το στέμμα – ίσως, επειδή όπως λένε οι κακές γλώσσες, αυτή να είναι και η τελευταία του χρόνια στην ομάδα.\nΜπορεί ένας παίκτης να νικήσει μια ομάδα; Αυτό είναι το ερώτημα. Το μπάσκετ του σήμερα λέει «όχι»: είναι ένα ομαδικό άθλημα, που όλοι πρέπει να προσφέρουν, για να κατακτήσεις τον τίτλο. Όμως δείτε τη σεζόν που διανύει ο James και πείτε μου αν υπάρχει λογική στη φετινή του χρονιά. Είμαι σίγουρος, πώς αν το μπάσκετ του σήμερα μπορούσε να απαντήσει, πάλι «όχι» θα έλεγε.\nLeBron James nba τελικοί


Λίλλυ Μελεμέ, γιατί αγαπάς τις γυναίκες ηρωίδες; - Monopoli.gr\nΜετά από πέντε σκηνοθεσίες με γυναίκες σε πρώτο πλάνο, η διακεκριμένη σκηνοθέτις, απαντά.\n| ΦΩΤΟΓΡΑΦΙΕΣ: ΕΛΙΝΑ ΓΙΟΥΝΑΝΛΗ - ΦΩΤΟΓΡΑΦΙΑ ΕΞΩΦΥΛΛΟΥ ΚΟΣΜΑΣ ΙΝΙΩΤΑΚΗΣ\nΜόνο την τελευταία τριετία έχει ανεβάσει επί σκηνής πέντε γυναικεία πρόσωπα – τα περισσότερα εμβληματικά: Λούλου του Βέντεκιντ, Δεσποινίς Τζούλια του Στρίντμπεργκ, Κάσσυ του Ανδρέα Φλουράκη, Σαλώμη του Όσκαρ Ουάιλντ και τώρα ετοιμάζεται για την Τερέζ Ρακέν του Εμίλ Ζολά. Ενώ το καλοκαίρι συμπράττει στην τριλογία της «Ορέστειας» με τις επίσης ‘γυναικείες’ Χοηφόρους. Μάλλον, δεν είναι σύμπτωση: Η Λίλλυ Μελεμέ έχει αδυναμία στις γυναίκες ηρωίδες.\nΗ εμμονή της ξεκινάει από το κλασικό ρεπερτόριο, τις φιγούρες που συνόδευσαν τις αναγνώσεις της από παιδί. «Είτε ήταν μυθιστορήματα που διάβασα στο κρεβάτι μου ως παιδί είτε αργότερα θεατρικά έργα, τα κλασικά κείμενα με έκαναν πάντα ευτυχισμένη. Και μόνο η συνάντηση και η αναμέτρηση με, σε βάθος, ανθρώπινες καταστάσεις είναι κέρδος. Και καθώς είμαι πολύ προσωπική στις σκηνοθεσίες μου σε όλα αυτά τα έργα αναζητώ απαντήσεις σε ερωτήσεις για την ίδια τη ζωή μου. Ερωτήσεις που δεν παύουν στους αιώνες να παραμένουν ισχυρές για όλους» εξηγεί, σε μια πρώτη προσέγγιση η ίδια.\nΜαρία Κίτσου, Θανάσης Πατριαρχέας, το «παράνομο» ζευγάρι της «Τερέζ Ρακέν».\nΤο μυστήριο της γυναίκας\nΣε αυτό το πλαίσιο πάντα ο φακός της εστιάζει στη γυναικεία παρουσία. Ούτε κι αυτό μοιάζει τυχαίο «αφού κι εγώ γυναίκα είμαι» συνεχίζει. «Παρόλα αυτά, αισθάνομαι πως δεν έχει σημασία το φύλο μου όσο το ενδιαφέρον μου για τα θέματα ταυτότητας, γένους. Και το πώς αυτά ορίζουν τις δομές ενός ζευγαριού διαχρονικά, τη δομή της οικογένειας, το περιβάλλον της ερωτικής σχέσης».\nΜοιάζει σαν να δίνει τις βασικές συντεταγμένες που περιγράφουν το κλασικό διαμάντι του Ζολά, την «Τερέζ Ρακέν»: Της γυναίκας που υπομένει μια ζωή στο πλευρό ενός ασθενικού συζύγου και μιας δεσποτικής πεθεράς μέχρι τη στιγμή που ο καταπιεσμένος της εαυτός θα βρει διέξοδο στον έρωτα ενός γοητευτικού ζωγράφου που ‘παραβιάζει’ την πλήξη της οικογενειακής ζωής της. «Υπάρχει μια φράση στο έργο που στοιχειώνει την Τερέζ, στοιχειώνει και μένα: ‘Μην κάνεις θόρυβο, κάτσε ήσυχη’. Με αυτές τις οδηγίες μεγάλωσε η Ρακέν αλλά και πόσες άλλες χιλιάδες γυναίκες την έχουν ακούσει. Μιλάμε για έναν ολόκληρο τρόπο ανατροφής, ένα πρότυπο γυναίκας που δεν πρέπει να παίρνει πρωτοβουλίες, μόνο να είναι φρόνιμη» παρατηρεί η σκηνοθέτις. Και αυτομάτως τοποθετεί την ηρωίδα της στο κέντρο του προβληματισμού για τη θέση της γυναίκας, τότε, σήμερα και πάντα.\nΘανάσης Πατριαρχέας, Κώστας Βασαρδάνης και Μαρία Κίτσου σε σκηνή της παράστασης.\nΗ «επανάσταση» του Ζολά\nΣτο δεύτερο μισό του 19ου αιώνα, ο Ζολά (πρόκειται δε για το πρώτο έργο του) υπογράφει ένα μυθιστόρημα τολμηρό που καταφέρεται στις συμβάσεις και στον συντηρητισμό της εποχής εκθέτοντας απροκάλυπτα ζητήματα γύρω από τον γυναικείο ερωτισμό. Αντιπαραβάλλει, δηλαδή, την «ενδόμυχη ζωή» όπως χαρακτηριστικά αναφέρει στο έργο του, τον κρυφό με τον φανερό βίο των ηρώων του που όπως αποδεικνύεται βρίσκονται σε απόλυτη αντίθεση. «Η Ρακέν είναι μια μελέτη για τον ψυχισμό και την ανθρώπινη συμπεριφορά κάτω από συνθήκες εγκλεισμού και καταπίεσης. Με μια δεδομένη αφορμή, η φύση αυτή εκρήγνυται και οι συνέπειες είναι καταστροφικές και ανεξέλεγκτες» διαπιστώνει η Λίλλυ Μελεμέ που πήρε για πρώτη φορά το βιβλίο στα χέρια της σε εφηβική ηλικία.\nΜεγαλώνοντας, συνειδητοποίησε ότι ακόμα και σε μια δημοκρατική και απελευθερωμένη κοινωνία η θέση της γυναίκας δεν είναι αυτονόητη. Και μόνο τα απανωτά περιστατικά γυναικοκτονιών των τελευταίων μηνών έχουν αναθερμάνει τη συζήτηση.\nΣοφία Σεϊρλή, Μαρία Κίτσου υπό τις οδηγίες της Λιλλύς Μελεμέ.\nΔιώκεται η σημερινή γυναίκα;\n«Ίσως παλαιότερα ήταν πιο εύκολα να αναγνωρίσουμε τα δεσμά γύρω από τη γυναικεία φύση. Όμως, τώρα τα πράγματα είναι πιο ύπουλα. Αρκεί να σκεφτεί κανείς πόσους ρόλους πρέπει να επαληθεύσει μια γυναίκα, χωρίς να της συγχωρούνται τα λάθη και οι παραλείψεις. Γιατί σαφώς και χειραφετήθηκε αλλά επιβαρύνθηκε με νέα καθήκοντα χωρίς να απεκδυθεί τα παλιά. Χωρίς να ληφθούν υπόψη ούτε οι ανάγκες, ούτε και οι επιθυμίες της – τουλάχιστον όχι τόσο όσο τα κοινωνικά στερεότυπα. Δείτε, ας πούμε, τη στάση απέναντι στις γυναίκες που δηλώνουν πως δεν θέλουν να γίνουν μητέρες» λέει η Λίλλυ Μελεμέ – εργαζόμενη μητέρα η ίδια.\nΗ τετραμελής πρωταγωνιστική ομάδα της «Τερέζ Ρακέν».\nΓυναίκα, σκηνοθέτις στο ελληνικό θέατρο ψάχνει\nΤης ήταν άραγε εύκολο να βρει τη θέση της ως σκηνοθέτης σ’ ένα χώρο καθολικά ανδροκρατούμενο, όταν ξεκινούσε πριν 15 χρόνια; «Μπορεί το θέατρο να είναι μια περιοχή δημιουργίας που δίνει ελευθερίες αλλά όχι, δεν είναι εύκολο να σε εμπιστευτούν» απαντά χωρίς περιστροφές. «Υπάρχει αμφιβολία για μια νέα γυναίκα και πόσω μάλλον σκηνοθέτη. Επίσης, όταν διέκοψα λόγω μητρότητας έπρεπε να επανασυστηθώ. Ωστόσο, κανείς – ούτε άνδρας ούτε γυναίκα – δεν έχει κατακτήσει κάτι χωρίς πίστη, εντιμότητα και επιμονή. Εγώ τουλάχιστον τα χρειάστηκα όλα αυτά».\nΣκηνικό εποχής από τον Κωνσταντίνο Ζαμάνη.\nΤο ανέβασμα της Τερέζ\nΚαι τα χρειάζεται και τώρα∙ αφού το ογκωδέστατο μυθιστόρημα του Ζολά αποδείχθηκε μια «μεγάλη περιπέτεια» προκειμένου να θεατροποιηθεί. Η Μελεμέ το διασκευάζει εστιάζοντας στον οικογενειακό πυρήνα του έργου, στα τέσσερα κεντρικά πρόσωπα του σκοτεινού δράματος και την πορεία τους. Θυσιάζει επομένως τους υπόλοιπους ήρωες του. Δεν συμβαίνει όμως το ίδιο και με το ύφος του έργου ή την εποχή του. Η σκηνοθέτις επιμένει στο νατουραλισμό του Ζολά (υπήρξε άλλωστε ένας από τους πλέον εξέχοντες εκπροσώπους του κινήματος) μέσα από μια φόρμα ποιητικού ρεαλισμού που υποστηρίζεται και από το αισθητικό τοπίο. Το σκηνικό του Κωνσταντίνου Ζαμάνη θα παραπέμπει στο περίφημο νεκροτομείο του Παρισιού που στα χρόνια του Ζολά υπήρξε τουριστικό αξιοθέατο με πλήθος επισκεπτών να παρατηρούν καθημερινά την ‘έκθεση’ νεκρών σωμάτων και των προσωπικών τους αντικειμένων.\nΜετά το ανέβασμα της «Τερέζ Ρακέν», η Λίλλυ Μελεμέ θα συνεχίσει να κινείται μέσα στον κύκλο των γυναικών ηρωίδων. Απλώς, αυτή τη φορά, θα ανατρέξει στο κλασικότερο είδος όλων για να ανασύρει μια ιστορία τους, σκηνοθετώντας τις αισχύλειες «Χοηφόρους» στην τριλογία της «Ορέστειας» που ανεβάζει στην Επίδαυρο το Εθνικό θέατρο.\nΗ Λίλλυ Μελεμέ σκηνοθετεί την «Τερέζ Ρακέν» του Εμίλ Ζολά\nΗ παράσταση κάνει πρεμιέρα στις 14 Φεβρουαρίου στο θέατρο Ροές (Ιάκχου 16, Κεραμεικός, 210-3474312 ).\nΠρωταγωνιστούν οι Μαρία Κίτσου, Κώστας Βασαρδάνης, Θανάσης Πατριαρχέας και η Σοφία Σεϊρλή


Aoos English Pointer: Η ΧΡΗΣΗ ΤΟΥ POINTER ΣΤΟ ΚΥΝΗΓΙ ΚΑΙ ΤΟΥΣ ΑΓΩΝΕΣ.\nΗ ΧΡΗΣΗ ΤΟΥ POINTER ΣΤΟ ΚΥΝΗΓΙ ΚΑΙ ΤΟΥΣ ΑΓΩΝΕΣ.\nTo πόιντερ είναι πάνω από όλα ένας σκύλος κυνηγίου και πρέπει να ευχόμαστε να μείνει τέτοιος για μεγάλο χρονικό διάστημα, ακόμα και αν το κυνήγι απειλείται όλο και περισσότερο σε όλες τις χώρες.\nΑπό την εμφάνισή του στην ήπειρο, το πόιντερ γνώρισε εξαιρετική ανάπτυξη με μεγαλύτερη εστίαση στη μεσογειακή ζώνη. Οι βρετανοί το ανακάλυψαν, οι Λατίνοι το έκαναν μόδα και η επίδραση ταλαντούχων κυνόφιλων όπως ο Salaro τελειοποίησε τη μορφολογία του άριστου αυτού σκύλου κυνηγίου. Το πόιντερ απέδειξε σε κάθε τύπο εδάφους την προσαρμοστικότητά του στο κυνήγι. Οι εξαιρετικές αθλητικές του αρετές, του επιτρέπουν να αντιμετωπίζει εδάφη με διαφορετικά χαρακτηριστικά. Έχει σαγηνεύσει τους πιο απαιτητικούς χειριστές με το στυλ του και τις ικανότητές του. Σήμερα το χρησιμοποιούμε στον κάμπο, στο βουνό στο βάλτο, στο δάσος: παντού δείχνει την απεραντοσύνη των αρετών του και του ταλέντου του. Υπάρχουν οι θερμοί θαυμαστές του που δεν δέχονται με κανένα τρόπο να κυνηγήσουν με μια άλλη φυλή.\nΦυσικά εκτιμώ την όμορφη κίνηση, το όμορφο στυλ καλπασμού και φέρμας, αλλά σαν κυνηγός που είμαι δε ξεχνώ ποτέ ότι ο σκύλος εργάζεται για να μου εντοπίσει και να πυροβολήσω τα πουλιά. Σε τι χρησιμεύει σε έναν κυνηγό ένα πόιντερ που καταβροχθίζει το έδαφος με ένα καταπληκτικό καλπασμό αλλά είναι ανίκανο να φερμάρει… σε τίοτα.\nΜετά το κυνηγητικό ένστικτο θα μιλήσουμε για ένα βασικό όργανο του πόιντερ: τη μύτη. Η μύτη του πόιντερ , ένα εξαιρετικό ραντάρ ικανό να εντοπίσει την ελάχιστη αναθυμίαση θα έλεγα το ελάχιστο μόριο θηράματος. Πιστεύω ότι όλοι οι σκύλοι έχουν μύτη. Όλοι έχουν την δυνατότητα να αντιλαμβάνονται μια αναθυμίαση, αλλά μόνο κάποιοι είναι ικανοί να την αναλύσουν, γιατί δεν είναι όλοι έτοιμοι να το πράξουν είτε λόγω έλλειψης αυτοσυγκέντρωσης είτε λόγω έλλειψης εξυπνάδας. Ακόμη θα πρέπει να μπορούν να συνδέσουν το θήραμα με την αναθυμίασή του. Κάποιες μύτες πόιντερ προσαρμόζονται τέλεια σε συνθήκες ξηρασίας παρ’ ότι όλοι ξέρουμε ότι οι αναθυμιάσεις είναι περισσότερο αντιληπτές όταν υπάρχει κάποια υγρασία. Γι αυτό το λόγο κάποιες γραμμές είναι ξακουστές και αναζητούνται ιδιαίτερα στην Ισπανία για το κυνήγι του ορτυκιού στα υψίπεδα στης Καστίλης. Το κυνήγι απαιτεί από το σκύλο πολλές αρετές και ειδικότερα μία που δεν εξετάζεται στους αγώνες: την αντοχή.\nΤο πόιντερ διαθέτει γενικά μια εξαιρετική μνήμη. Αυτή του η ικανότητα του επιτρέπει να κερδίζει χρόνο στην εκπαίδευση, αλλά είναι επικίνδυνη αν κάνουμε λάθη. Γι αυτό είναι καλύτερο να αποφεύγουμε λάθη κατά την περίοδο εκπαίδευσης. Αυτό το κυνοφιλικό θαύμα θα σας επιδείξει στην συνέχεια το σύνολο του δυναμικού του και ανάμεσά σας θα γεννηθεί μια απαράμιλλη σχέση.\nΜια ματιά, ένα νεύμα επιβεβαίωσης στις πρωτοβουλίες του θα το κάνουν να νιώθει επιβεβαίωση και σιγουριά ώστε να ξανοιχτεί πάλι στην έρευνα που τόσο επιθυμούμε. Ποτέ δε θα ξεχάσετε τις ιδιαίτερες αυτές στιγμές πίσω από μια πραγματική κυνηγητική μηχανή\nΜεγάλη έρευνα το φθινόπωρο στην Πολωνία ή το χειμώνα στη Γαλλία…. Ίσως οι πιο όμορφοι αγώνες για την επιλογή με αυξημένη δυσκολία. Εκτιμώ πολύ στην Πολωνία την επιβλητικότητα που χρειάζεται για το αίσιο τέλος μιας φέρμας σε ένα χωράφι με μηλιές. Απαιτείται ένα μίγμα από ηρεμία και αποφασιστικότητα για να τσιμεντώσει τη φέρμα.\nΑυτό το χαρακτηριστικό ενώνει τους κυναγωγούς, τους σκύλους και τους κριτές με άποψη. Οι κριτές οφείλουν να λαμβάνουν υπόψη την σοβαρότητα της αποστολής τους αντιλαμβανόμενοι το σύνολο των προσπαθειών του κυναγωγού για να φθάσει τον σκύλο σε αυτό το επίπεδο και τις οικονομικές θυσίες των ιδιοκτητών.\nΗ μεγάλη έρευνα, όπως και το πόιντερ δεν υποστηρίζει τη μετριότητα. Όλα εξελίσσονται πολύ γρήγορα και η προσοχή πρέπει να παραμένει συνέχεια εστιασμένη. Οι κριτές πρέπει να είναι κατάλληλα τοποθετημένοι, προβλέποντας τις ενέργειες των σκύλων και να έχουν πάντα τους σκύλους στο οπτικό τους πεδίο. Οι κυναγωγοί πρέπει να περπατούν πλάι πλάι με μια λογική ταχύτητα. Πρέπει να αποφεύγουν να αποσπούν τον σκύλο με άχρηστα σφυρίγματα και να μην τρέχουν μπροστά για να δουν πού βρίσκεται ο σκύλος.\nΌταν όλες αυτές οι παράμετροι τηρούνται, οι άνθρωποι είτε είναι κυναγωγοί είτε κριτές επικοινωνούν στην αναμονή μιας ενέργειας που θα τους κάνει να πάλλονται από ένταση όσο εξελίσσεται. Ο κριτής έχει πάντα τη δυνατότητα να εκτιμήσει την ποιότητα. Η άποψή του θα διαφέρει μερικές φορές από αυτή του κυναγωγού και θα υπάρχουν διαφοροποιήσεις στην εκτίμηση, όμως πρέπει να πω ότι η μεγάλη πλειοψηφία των χειριστών είναι κυνόφιλοι και ακόμη και αν γίνονται κάποιες φορές λάθη η αξία των καλών πόιντερ πάντα φανερώνεται.\nJean Claude DARRIGADE Πρόεδρος pointer club Γαλλίας.\nΠΗΓΗ : www.okade.gr .\nΑναρτήθηκε από Korfes στις 11:31 π.μ.


Θλίψη για τον 38χρονο Μανώλη – Σήμερα το “στερνό αντίο” | ΥΔΡΟΓΕΙΟΣ 106,9 FM\nΣτο πένθος βυθίστηκε χθες το βράδυ το Ρέθυμνο από το θάνατο του 38χρονου Μανώλη Αφρατή που έσβησε στην άσφαλτο.\nΟ 38χρονος έχασε τη ζωή του σε δυστύχημα που συνέβη στο δρόμο Κουρούτες – Φουρφουράς στο Αμάρι, όταν έχασε τον έλεγχο του οχήματός του, το οποίο ανατράπηκε, με αποτέλεσμα να τραυματιστεί βαρύτατα.\nΑσθενοφόρο του ΕΚΑΒ έσπευσε στο σημείο και παρέλαβε τον 38χρονο προκειμένου να τον μεταφέρει στο νοσοκομείο, ωστόσο δεν τα κατάφερε και άφησε την τελευταία του πνοή κατά τη διαδρομή.\nΣήμερα συγγενείς και φίλοι θα πουν το στερνό αντίο στο Μανώλη.\nΗ φωτογραφία είναι από το goodnet.gr\nΠροηγούμενο Προηγούμενο Εκτακτο: Δώδεκα νέα κρούσματα κορωνοϊού στον οικισμό της Νέας Σμύρνης στη Λάρισα\nΕπόμενο Επόμενο Στην Κρήτη το Σαββατοκύριακο ο Κυριάκος Μητσοτάκης


Οι άγνωστες συγγένειες καλλιτεχνών που αποδεικνύουν πως το ταλέντο είναι στα γονίδια τους – Skalistiri News\nΓνωρίστε καλύτερα την μεγάλη θεατρική οικογένεια\nΟι καλλιτέχνες είναι μια μεγάλη οικογένεια. Όχι μεταφορικά αλλά κυριολεκτικά. Υπάρχουν περιπτώσεις παλαιών ηθοποιών του θεάτρου και του κινηματογράφου οι οποίοι έχουν συγγενική σχέση με ηθοποιούς και τραγουδιστές της λεγόμενης, νέας γενιάς.\nΣυγγένειες άγνωστες μέχρι στιγμής, οι οποίες αποδεικνύουν πως το ταλέντο υπάρχει στα γονίδια τους και είναι οικογενειακή υπόθεση.\nΑς γνωρίσουμε λοιπόν, πέντε συγγένειες που δείχνουν πως οι εκπρόσωποι του θεάτρου, του κινηματογράφου και σε κάποιες περιπτώσεις και του τραγουδιού, είναι μια μεγάλη οικογένεια, όπως αυτές έχουν καταγραφεί στο ημερολόγιο του Ταμείου Αλληλοβοηθείας Σωματείου Ελλήνων Ηθοποιών.\n1. Ο Ζαννίνο και η γυναίκα του, επίσης ηθοποιός Τζένη Ζαννίνου απέκτησαν τη Σόφη Ζαννίνου η οποία παντρεύτηκε τον τραγουδιστή Νίκο Τζαβάρα και κόρη τους είναι η τραγουδίστρια Φιόνα Τζαβάρα.\n2. Η Ρένα Βλαχοπούλου και η Μάγια Μελάγια ήταν ξαδέρφες. Ανιψιός τους είναι ο τενόρος Μάριος Φραγκούλης. Η Ρένα όμως ήταν και νονά της ηθοποιού Καλλιόπης Ευαγγελίδη η οποία είναι κόρη των επίσης ηθοποιών Βίλμας Τσακίρη και Γιάννη Ευαγγελίδη.\n3. Η Ειρήνη Παππά και η συγγραφέας Δέσποινα Τατάκη ήταν αδερφές. Γιος της Δέσποινας , ο σκηνοθέτης των επιτυχιών της ελληνικής τηλεόρασης Μανούσος Μανουσάκης. Ανιψιός των Ειρήνη Παππά και Δέσποινας Τατάκη, ο ηθοποιός Αίας Μανθόπουλος.\n4. Μακρινή ξαδέρφη του ηθοποιού Πάνου Σταθακόπουλου είναι η Πέγκυ Σταθακοπούλου της οποίας ξαδέρφη είναι η Έλενα Τσαβαλιά η οποία είναι σύζυγος του Μάρκου Σεφερλή.\n5. Ο επιβλητικός Ανδρέας Φιλιππίδης, πρώτος σύζυγος της Δέσπως Διαμαντίδου, παντρεύτηκε τη Λίλη Παπαγιάννη που ήταν ξαδέρφη της Σίλβας Ακρίτα, μητέρα της Έλενας Ακρίτα.\n6. Η Βαλέρια Κουρούπη είναι παντρεμένη με τον γιο της Ελένης Βιτάλη, τραγουδοποιό Νίκο Ξύδη και επίσης είναι ανιψιά των Γιάννη Μπέζου και Ναταλία Τσαλίκη.\n+1 Μπορεί τα τελευταία χρόνια η Ελένη Μενεγάκη να έχει κερδίσει τον τίτλο της «εθνικής παρουσιάστριας», τα πρώτα της βήματα όμως τα έκανε ως ηθοποιός. Και στην περίπτωση της «Ωραίας Ελένης» της ελληνικής τηλεόρασης, υπάρχει καλλιτεχνικό οικογενειακό γονίδιο, αφού ο παππούς της είναι ο αδερφός του Γρηγόρη Μπιθικώτση.


ΑΠΟΤΟΞΙΝΩΣΗ ΜΕΣΩ ΤΗΣ ΙΣΟΡΡΟΠΗΜΕΝΗΣ ΔΙΑΤΡΟΦΗΣ & ΤΑ ΟΦΕΛΗ ΤΗΣ – Θεραπευτικό Spa\nΗ αποτοξίνωση είναι η προσπάθεια του ανθρώπινου οργανισμού μεσω του λεμφικού συστήματος για αποβολή τοξικών ουσιών και αποτελεί μια συνεχής διαδικασία που το σώμα εκτελεί φυσικά.\nΟι τοξίνες εισέρχονται στο σώμα μέσω των επεξεργασμένων τροφών , των φαρμάκων, του καπνίσματος, του αλκοόλ και της καφεΐνης, καθώς και μέσω περιβαλλοντικών παραγόντων, όπως τα βαρέα μέταλλα και τα φυτοφάρμακα.\nΤο 75% της αποβολης τοξινών στον οργανισμό διενεργείται στο ήπαρ και το υπόλοιπο 25% στο έντερο.\nΤα τελικά προϊόντα των τοξικών ουσιών αποβάλλονται από το δέρμα μέσω της εφίδρωσης, από τους πνεύμονες μεσω της αποβολής πτύελων,από τους νεφρούς μέσω της διούρησης και από την πεπτικής οδού μεσω της αφοδευσης.\nΟφελη της αποτοξίνωσης στον οργανισμό\nΕυεξία και αυξημένη ένεργεια του οργανισμου\nΤο μεγαλύτερο όφελος της αποτοξίνωσης είναι πως επιτρέπει στο σώμα σου να καθαρίσει από τυχόν απόβλητα που έχουν συσσωρευτεί στον οργανισμό σου. Τα περισσότερα προγράμματα αποτοξίνωσης είναι σχεδιασμένα ώστε να διεγείρουν το σώμα και τα οργανικα μας συστηματα να αυτοκαθαριστουν . Μεσω του καθαρισμου των οργανων από τις τοξικες ουσιές νιώθουμε εντονη ευεξια και ενεργεια και το σώμα είναι ετοιμο να απορροφησει τις ωφέλιμες θρεπτικές ουσίες που πριν εμποδιζόταν λογω των τοξινων ,τα οργανα ηταν αποσχολημενα για να τις αποβαλλουν ετσι ώστε να μπορεσουν να απορροφησουν τα ωφελιμα στοιχεια των τροφων .\nΌταν αποτοξινώνεις το σώμα σου απελευθερώνεις τα όργανά σου ώστε να λειτουργούν ομαλά και σωστά . Αυτό συμβάλει στο να δοθεί μια ώθηση στο ανοσοποιητικό σου σύστημα καθώς ο οργανισμός σου θα είναι σε θέση να απορροφά καλύτερα τα θρεπτικά συστατικά.\nΠολλά από τα βότανα που λαμβάνουμε στη διάρκεια μιας αποτοξίνωσης θα βοηθήσουν το λεμφικό σύστημα, το οποίο παίζει έναν μεγάλο ρόλο στο να παραμένεις υγιείς .\nΤο δέρμα αποβάλλει όλες τις τοξικές ουσίες και ακτινοβολεί ενυδάτωση , τόνωση και ομορφια μεσω της απορρόφησης των βιταμινών με ταχύτερο ρυθμό εφοσον ο οργανισμός εχει αποτοξινωθεί.\nΕνα τοξινωμένο έντερο συμβάλει στην κακή αναπνοή. Όταν μπορείς να το καθαρίσεις και να κάνεις το πεπτικό σου σύστημα να λειτουργεί σωστά ξανά, μπορεί να διαπιστώσεις πως βελτιώνεται η αναπνοή σου.\nΥιοθέτηση υγιεινών συνηθειών ένα πρόγραμμα αποτοξίνωσης είναι ένας τρόπος να βάλεις ένα όριο ανάμεσα στις παλιές και τις νέες σου συνήθειες. Αν έχεις εθισμό μπορείς αν χρησιμοποιήσεις ένα πρόγραμμα αποτοξίνωσης για να σε βοηθήσει να αποβάλεις αυτές τις έξεις.\nΙδανικός τρόπος αποτοξινωσης η σωστη διατροφή , η άσκηση , η βοτανοθεραπεία , η αποτοξίνωση μέσω ολιστικών μαλάξεων .\nΗ μη σωστή αποτοξινωση του οργανισμού με λάθος μεθόδους μπορει να επιφέρει συνθετα και σοβαρά προβλήματα υγείας.\nΦροντΊστε λοιπόν να αποτοξινωθείται σώστα χωρις να στρεσάρεται των οργανισμό σας . Χρειάζεται μεγαλη προσοχή !!!\nΣυμβουλευτείτε τους ειδικούς ετσι ώστε η αποτοξινωση να γίνει με τον πιο ωφελιμο τρόπο για τον οργανισμό .


Xavier Bertin (LEO Pharma): «Φιλοδοξούμε να οικοδομήσουμε αξία για τον ασθενή» | All About Health\nHome Επιχειρηματικότητα Xavier Bertin (LEO Pharma): «Φιλοδοξούμε να οικοδομήσουμε αξία για τον ασθενή»\n10 Φεβρουαρίου, 2020 allabouthealth 0\n10 Φεβρουαρίου, 2020 allabouthealth\nΗ LEO Pharma στις 3/02 ξεκίνησε το νέο πρόγραμμα συμβουλευτικής ενημέρωσης για τη θρόμβωση «Gate of Thrombs Live» και το All About Health μίλησε με τον Senior Vice-President Thrombosis Global BU at LEO Pharma, Xavier Bertin, για να μάθει όλες τις λεπτομέρειες για την εν λόγω γραμμή ενημέρωσης, αλλά και για τις εξελίξεις που αναμένονται από τη γνωστή φαρμακευτική.\n1. Πρόσφατα, η LEO Pharma ανακοίνωσε ένα νέο πρόγραμμα συμβουλευτικής ενημέρωσης για τη θρόμβωση, το «Gate of Thrombs Live». Πείτε μας λίγα λόγια για αυτό.\n2. Πώς θεωρείτε ότι αυτή η γραμμή επικοινωνίας θα βοηθήσει τους ασθενείς με θρόμβωση;\n3. Ποιο είναι το τηλεφωνικό νούμερο στο οποίο μπορούν να καλούν οι ενδιαφερόμενοι και ποιες ώρες λειτουργεί η γραμμή; Επιπλέον, με ποια κριτήρια επιλέχθηκαν οι εργαζόμενοι του κέντρου;\n4. Εξ όσων γνωρίζουμε, η LEO Pharma δεν έχει παρόμοιες υπηρεσίες σε άλλες χώρες. Γιατί επιλέξατε την Ελλάδα για να ξεκινήσετε το συγκεκριμένο πρόγραμμα; Σκοπεύετε να κάνετε παρόμοιες ενέργειες σε άλλες χώρες;\n5. Η Θρόμβωση προκαλεί περισσότερους θανάτους από το AIDS, τον καρκίνο και τα τροχαία ατυχήματα μαζί. Η LEO Pharma είναι γνωστή για τα φάρμακά της όσον αφορά στη θρόμβωση. Θα έχουμε κάποια εξέλιξη στον τομέα αυτό στο άμεσο μέλλον;\ntags: 210 22 40 000 Game of Thrombs LEO Pharma LEO Pharma Hellas Xavier Bertin Θρόμβωση συμβουλευτική γραμμή τηλέφωνο\nprevious Pfizer Hellas: Διαγωνισμός πρωτότυπου σεναρίου\nnext Ενώνουμε τις καρδιές μας


Ίωση Κρυολόγημα: Διατροφικά μυστικά που θα σας βοηθήσουν να βελτιώσετε το ανοσοποιητικό σας | healthweb.gr\nΊωση Κρυολόγημα: Διατροφικά μυστικά που θα σας βοηθήσουν να βελτιώσετε το ανοσοποιητικό σας\nαπο Γεωργία Σκιτζή 13.11.2020 | 11:00\nHealthweb.gr / ίωση / Ίωση Κρυολόγημα: Διατροφικά μυστικά που θα σας βοηθήσουν να βελτιώσετε το ανοσοποιητικό σας\nΊωση Κρυολόγημα: Έχουμε μπει στην περίοδο που συνοδεύεται από ιώσεις όπως το κρυολόγημα και η εποχική γρίπη. Οι καθημερινές διατροφικές συνήθειες παίζουν σημαντικό ρόλο στη διατήρηση της υγείας του σώματος και στην ενδυνάμωση του ανοσοποιητικού μας συστήματος.\nΌσον αφορά τη γρίπη και το κοινό κρυολόγημα, η ισορροπημένη διατροφή βοηθά στην αποφυγή και στην γρήγορη ανάρρωση.\nΔείτε κάποια διατροφικά μυστικά που θα σας βοηθήσουν να βελτιώσετε το ανοσοποιητικό σας ώστε να μειώσετε τη συχνότητα αλλά και τη διάρκεια μιας ίωσης:\nΑποφύγετε τη ζάχαρη: Τα σάκχαρα, τα δημητριακά και άλλα αμυλούχα τρόφιμα επηρεάζουν αρνητικά το ανοσοποιητικό. Μελέτες επιβεβαιώνουν ότι το ανοσοποιητικό μας καταστέλλεται για αρκετές ώρες μετά την κατανάλωση απλών σακχάρων (ζάχαρη, φρουκτόζη κ.λπ.). Η παραγωγή λευκών αιμοσφαιρίων στην περίπτωση αυτή μπορεί να μειωθεί ακόμα και 50%.\nΑυξήστε την πρόσληψη βιταμινών, μετάλλων και αντιοξειδωτικών: Εκτός από βιταμίνη C, είναι σημαντικό να λαμβάνετε επαρκείς ποσότητες βιταμίνης D, καθώς υποστηρίζει την αντιμικροβιακή διαδικασία στο σώμα ρυθμίζοντας την παραγωγή λευκών αιμοσφαιρίων. Ο ψευδάργυρος αυξάνει επίσης την παραγωγή λευκών αιμοσφαιρίων και βοηθάει πολύ αποτελεσματικά στην καταπολέμηση της λοίμωξης. Βρίσκεται σε τρόφιμα όπως στρείδια, σκούρο κρέας κοτόπουλου, μοσχαρίσιο κρέας, αμύγδαλα και κολοκυθόσποροι.\nΠροβιοτικά: Ένα υγιές έντερο είναι απαραίτητο για ένα ισχυρό ανοσοποιητικό έτοιμο να πολεμήσει όταν έρχεται μια μόλυνση. Όταν το έντερο περιέχει καλά βακτήρια μπορεί να νικήσει τα κακά βακτηρίδια όταν μπαίνουν στον γαστρεντερικό σωλήνα.\nΖεστά υγρά: Ο ζωμός από κόκκαλα και τα αφεψήματα από βότανα και ζεστό νερό με λεμόνι είναι ιδανικά για την αντιμετώπιση των ιώσεων. Η ζελατίνη και το κολλαγόνο που βρίσκεται στον ζωμό είναι απαραίτητα για ένα υγιές έντερο, το οποίο οδηγεί σε ένα υγιές ανοσοποιητικό. Τα αφεψήματα είναι καταπραϋντικά για τον πονόλαιμο, ενώ παράλληλα παρέχουν στο σώμα ενυδάτωση, αντιοξειδωτικά και άλλα θρεπτικά συστατικά που ενισχύουν το ανοσοποιητικό\nΦυσικά αντιμικροβιακά τρόφιμα: Το σκόρδο καταπολεμά τα βακτήρια, αλλά σκοτώνει επίσης τους μύκητες και τους ιούς. Οι φρέσκες σκελίδες σκόρδου έχουν το πιο ισχυρό αντιμικροβιακό αποτέλεσμα. Τo τζίντζερ περιέχει χημικές ουσίες που στοχεύουν συγκεκριμένα σε ιούς που επηρεάζουν το κεφάλι και τον λαιμό. Τρίψτε λίγο φρέσκο τζίντζερ σε ένα φλιτζάνι τσάι ή ένα φλιτζάνι ζεστό νερό και αφήστε το μέσα λίγο πριν το πιείτε.\nΠόσο εύκολα μπορεί να εξαπλωθεί ένας ιός\nΕπί χρόνια στη Βρετανία υπήρχε μια ερευνητική μονάδα που λεγόταν Common Cold Unit -έκλεισε το 1989-, η οποία πραγματοποίησε μερικά ενδιαφέροντα πειράματα. Σε ένα από αυτά, ένας εθελοντής ήταν εφοδιασμένος με μια συσκευή που άφηνε να διαρρέει στα ρουθούνια του ένα λεπτό υγρό με τον ίδιο ρυθμό που το κάνει μια καταρροή. Ο εθελοντής ήρθε σε […]


Βερολίνο: Μετά τον Σόιμπλε τι; Τα σχέδια της Μέρκελ για τον διάδοχό του για την Ελλάδα - Δυνατή Ελλάδα\nGeoAthΔημοσιεύτηκε: 20-10-2021 11:10:05Δημοσιεύτηκε: 22 Οκτωβρίου 2017 07:160\nΠαρελθόν αποτελεί εδώ και τρεις ημέρες ο Βόλφγκανγκ Σόιμπλε για το γερμανικό Υπουργείο Οικονομικών, όπου άφησε έντονο το αποτύπωμα του μετά από οκτώ χρόνια θητείας.\nΜια ολόκληρη εποχή τελείωσε και στη θέση του τώρα -αρχικά προσωρινά- έχει αναλάβει ο Υπουργός Καγκελαρίας, Πέτερ Αλτμάγιερ.\nΟ Αλτμάγιερ είναι το «μακρύ χέρι» της Καγκελαρίου Μέρκελ στο Υπουργείο Οικονομικών, ένας πολιτικός για όλες τις δουλειές, που τις ημέρες αυτές ενημερώνεται για τα θέματα του Υπουργείου και βέβαια για το που βρίσκεται το ελληνικό ζήτημα.\nΈνας νέος άνεμος φυσά στο Υπουργείο Οικονομικών, ενώ υπάρχει και μια αναδιάταξη των επιτελείων μετά και την αποχώρηση Σόιμπλε.\nΌπως μας ενημέρωσε συνεργάτης του Υπουργείου Οικονομικών, «ο κ. Αλτμάγιερ έχει μια γενική γνώση του ελληνικού θέματος – άλλωστε συνεργάστηκε στενά με την Καγκελάριο Μέρκελ όλο αυτό το διάστημα – και ήταν το ενδιάμεσο άτομο μεταξύ της Καγκελαρίου και του Σόιμπλε.\nΤουλάχιστον για το χρονικό διάστημα μέχρι να σχηματισθεί κυβέρνηση, τίποτε δεν πρόκειται να αλλάξει στην οικονομική πολιτική, αλλά και απέναντι στην Ελλάδα.\nΟι αποφάσεις είναι ειλημμένες από τα Eurogroup και προβλέπουν συγκεκριμένα πράγματα. Κλείσιμο της αξιολόγησης, επιτυχής ολοκλήρωση του προγράμματος βοήθειας τον Αύγουστο του 2018 και εάν και όταν χρειασθεί συζήτηση για την ελάφρυνση του χρέους.\nΟ Αλτμάγιερ είναι και αυτός της άποψης πως είναι πολύ νωρίς να ξεκινήσει τώρα μια συζήτηση για το ελληνικό χρέος, καθώς και πως το θέμα αυτό δεν είναι το πρωταρχικό πρόβλημα της Ελλάδας, αλλά η εφαρμογή των μεταρρυθμίσεων».\nΣε ότι αφορά τώρα την συμμετοχή του ΔΝΤ στο ελληνικό πρόγραμμα, στο Βερολίνο επιμένουν πως δίχως το Ταμείο δεν μπορεί να υπάρξει, εξακολουθούν όμως να καλύπτονται πίσω από την μεσοβέζικη λύση που έχει βρεθεί, με το ΔΝΤ να βρίσκεται ουσιαστικά έξω από το ελληνικό πρόγραμμα.\nΡωτήσαμε στέλεχος του Υπουργείου Οικονομικών να μας σχολιάσει την πρόθεση της ελληνικής κυβέρνησης για παροχή 1.000 ευρώ σε ένα εκατομμύριο δικαιούχους αδύναμων κοινωνικών στρωμάτων.\nΌπως μας απάντησε «αυτό είναι κάτι που πρέπει πρώτα από όλα να συζητηθεί με τους θεσμούς. Πρέπει να τηρηθούν οι συμφωνίες και η Ελλάδα να μην προβεί σε μια μονομερή κίνηση, η οποία ενδέχεται να δημιουργήσει μεγάλα προβλήματα, όπως και συνέβη πριν από ένα χρόνο. Χωρίς συζήτηση δεν μπορεί να γίνει κάτι τέτοιο, γιατί η Ελλάδα έχει ακόμη ένα ανοιχτό μέτωπο που πρέπει σύντομα να το κλείσει, δηλαδή τα χρέη του δημοσίου προς τους ιδιώτες».\nΕπίσης στο Υπουργείο Οικονομικών εκτιμούν πως οι αγορές δεν έχουν ακόμη πεισθεί για την φερεγγυότητα της Ελλάδας και πως κάθε κίνηση για έξοδο ξανά στις αγορές πρέπει να σχεδιασθεί πολύ προσεκτικά.\nΟ σημερινός προσωρινός Υπουργός Οικονομικών, ο κ. Αλτμάγιερ, υπάρχει περίπτωση να είναι και νέος επικεφαλής του Υπουργείου, όταν σχηματισθεί κυβέρνηση συνασπισμού Χριστιανοδημοκρατών, Φιλελευθέρων και Πρασίνων.\nΙδιαίτερα έντονα κυκλοφορεί το σενάριο αυτό, δηλαδή ότι θα ήταν μια καλή περίπτωση, εάν οι Χριστιανοδημοκράτες καταφέρουν τελικά να κρατήσουν στα χέρια τους το Υπουργείο Οικονομικών.\nΌμως, εδώ και ενώ οι διαπραγματεύσεις των τριών κομμάτων έχουν ξεκινήσει, οι Φιλελεύθεροι θέτουν ένα ξεκάθαρο βέτο: ο επικεφαλής τους Κρίστιαν Λίντνερ, σε συνέντευξη του στην FAZ ξεκαθάρισε πως σε καμιά περίπτωση το Υπουργείο Οικονομικών δεν πρέπει να μείνει στους Χριστιανοδημοκράτες.\nΑκόμη και τους Πράσινους θεωρεί ως καλύτερη λύση, προκειμένου να μην το πάρει ξανά ένας Χριστιανοδημοκράτης πολιτικός.\nΒέβαια, ένας Πράσινος Υπουργός Οικονομικών θα αποτελούσε την καλύτερη δυνατή περίπτωση για την Ελλάδα, αλλά κάτι τέτοιο φαίνεται την στιγμή αυτή ιδιαίτερα δύσκολο, καθώς ούτε οι ίδιοι οι Πράσινοι δείχνουν ιδιαίτερη προθυμία να αναλάβουν το Υπουργείο αυτό.\nΟ Κρίστιαν Λίντνερ των Φιλελευθέρων και οι Πράσινοι έχουν τελείως διαφορετικές απόψεις για την οικονομία και ειδικότερα το ελληνικό πρόβλημα.\nΟι Πράσινοι πιστεύουν πως το χρέος πρέπει να ελαφρυνθεί και να τερματισθούν γενικά στην Ευρώπη οι πολιτικές λιτότητας, ενώ το ακριβώς αντίθετο πιστεύει ο Λίντνερ και το κόμμα του.\nΤο ποιος θα αναλάβει το Υπουργείο Οικονομικών, καθώς και το ελληνικό πρόβλημα είναι από τα βασικά αγκάθια στις συνομιλίες των διαπραγματεύσεων για τον σχηματισμό κυβέρνησης.\nΌλα δείχνουν πως οι διαπραγματεύσεις θα διαρκέσουν τουλάχιστον μέχρι τις γιορτές, με τον γενικό γραμματέα των Φιλελευθέρων, Βόλφγκανγκ Κουμπίνκι να τους δίνει πιθανότητα επιτυχίας 50%.\nΌμως, η πρώτη συνάντηση που πραγματοποιήθηκε την περασμένη Τετάρτη έβγαλε αισιόδοξα μηνύματα και όλα δείχνουν πως θα βρεθεί συμβιβασμός και για το Υπουργείο Οικονομικών και το ποιος θα το αναλάβει, καθώς τα κόμματα είναι υποχρεωμένα να προβούν σε συμβιβασμό, μια και δεν υπάρχει άλλη λύση, ενώ το πολιτικό σύστημα της Γερμανίας παραδοσιακά βασίζεται σε αμοιβαίες υποχωρήσεις των κομμάτων.


My Morning Routine | The absolute guide to a happy day - Yes I Am\nMy Morning Routine | The absolute guide to a happy day\nAdded by myrto on March 4, 2019\nΕίμαι ο άνθρωπος που το βράδυ όταν ξαπλώνει, ονειρεύεται τον καφέ που θα πιει το επόμενο πρωί.\nEίμαι ο άνθρωπος που το πρωί πρώτα πίνει καφέ και μετά μπορεί να εκτελέσει ακόμα και τις πιο απλές λειτουργίες!\nΕίμαι η μαμά που αν δεν πιω μια γουλιά καφέ δεν μπορώ να ντύσω τα παιδιά μου για να φύγουν για το σχολείο!\nΓια εμένα η πρωινή ρουτίνα είναι ιερή και δεν μπορώ να παρακάμψω κανένα από τα στάδιά της! Ξεκινάω το πρωί φτιάχνοντας τον καφέ μου. Γεμίζω το θερμός μου και πίνω μια μεγάλη απολαυστική γουλιά. Ήδη αισθάνομαι καλύτερα!\nΕτοιμάζω την τσάντα μου, κοιτάω λίγο το Instagram και τα mail μου και ετοιμάζομαι για το γραφείο. Εκτός από την ατζέντα, το κινητό και τα κλειδιά μου παίρνω πάντα μαζί μου και το θερμός που αγόρασα πρόσφατα από τον Γρηγόρη! Είναι ένα super stylish οικολογικό θερμός που κρατάει τον καφέ μου στην κατάλληλη θερμοκρασία για ώρα και είναι φτιαγμένο από ανοξείδωτο ατσάλι, κατάλληλο για ζεστά και φυσικά κρύα ροφήματα.\nΈχω βάλει στόχο να καταφέρω να φύγω ένα πρωί από το σπίτι χωρίς να τρέχω σαν την τρελή και χωρίς το κεφάλι μου να είναι γεμάτο από υποχρεώσεις έτοιμο να εκραγεί και τον τελευταίο καιρό τα έχω καταφέρει. Το μόνο που άλλαξα είναι ότι έδωσα στον εαυτό μου μερικά -ελάχιστα- λεπτά ηρεμίας. Είναι πραγματικά σπουδαίο να μπορείτε να απολαύσετε δυο γουλιές καφέ το πρωί με ηρεμία. Είναι σπουδαίο να μην ξυπνάτε με ταχυπαλμία και να μην ξεκινάει το τρέξιμο από το πρώτο λεπτό της ημέρας σας. Όμως αυτό είναι μια απόφαση που εσείς πρέπει να πάρετε. Βάλτε το ξυπνητήρι μόνο 10 λεπτά νωρίτερα και δώστε στον εαυτό σας το χρόνο που θέλει για να ξυπνήσει σωστά. Πιστέψτε με η μέρα σας θα είναι πολύ πιο αποδοτική!\nΗ μέρα φυσικά, μετά από αυτό το ευχάριστο πρωινό διάλειμμα, μπαίνει σε κανονικούς -τρελούς!- ρυθμούς! Φτάνω στο γραφείο, με το ένα χέρι ανοίγω υπολογιστή, με το άλλο ανοίγω ατζέντα, τα mails γεμίζουν την οθόνη και εγώ πρέπει να αποφασίσω από πού θα ξεκινήσω!\nΠίνω μια γουλιά καφέ και είμαι έτοιμη για την ημέρα μου!\nΤελικά, οι μικρές πινελιές κάνουν πάντα τη διαφορά. Το να αισθάνεσαι δυνατός και ικανός για μεγάλα πράγματα, βασίζεται σε μικρές κινήσεις που σου φτιάχνουν την ημέρα! Και το κέφι!\nΣυνειδητοποιώ ότι οι άνθρωποι είμαστε αληθινά creatures of habit! Μας αρέσει η συνήθεια, η ρουτίνα, το πρόγραμμα! Αισθανόμαστε ασφαλείς και ο καθένας έχει επιλέξει τη δική του ρουτίνα προκείμενου να αντέξει την ημέρα του! Εγώ το πρωί θέλω 3 πράγματα: κινητό - καφέ και λίγη ηρεμία!\nΕσάς ποια είναι η πρωινή σας ρουτίνα;\nPosted by Tania on 05.03.2019:\nbravo gia to thermos - Eco friendly


Η ΣΥΝΔΕΣΗ ΜΕ ΤΟ ΣΩΜΑ ΕΝ ΜΕΣΩ ΠΑΝΔΗΜΙΑΣ – Κωστής Μπάλλας\nΠρακτικές διαχείρισης του στρες για το υγειονομικό προσωπικό\nΘυμάστε πως ξεκινήσαμε να ανακαλύπτουμε τον κόσμο; Μπουσουλήσαμε, περπατήσαμε, αγγίξαμε, πέσαμε και σηκωθήκαμε, αλλά προπάντων συνεχίσαμε. Όλα αυτά έγιναν μέσω ενός οχήματος που μας μεταφέρει. Το σώμα κουβαλάει και φέρει όλη την πληροφορία, τα συναισθήματα και τον ψυχισμό μας.\nΣε καταστάσεις κρίσης, το μυαλό, προσπαθώντας να ανταπεξέλθει σε μια μεταβαλλόμενη κατάσταση, ανακινεί διάφορους μηχανισμούς. Η έλλειψη ελέγχου, οδηγεί στην έλλειψη ασφάλειας, προκαλώντας έντονο άγχος, πίεση, θυμό και φόβο. Ο συναγερμός έχει χτυπήσει και προειδοποιεί πως κάτι άλλαξε και οφείλουμε να δράσουμε, προκειμένου να μείνουμε ζωντανοί. Η δράση αυτή λειτουργεί σε δύο επίπεδα: σωματικά και ψυχικά.\nΣε περιόδους, όπως αυτή που διανύουμε, το σώμα είναι βοηθός και συνοδοιπόρος μας. Η άσκηση και η κίνηση φέρουν ευεργετικά αποτελέσματα τόσο στο σώμα, όσο και στη διάθεση. Το σώμα αλλάζει, δυναμώνει και ενεργοποιείται. Μαζί με αυτό εξερευνούμε, βελτιωνόμαστε, προφυλασσόμαστε. Αποκτώ και ανακτώ την αυτοπεποίθησή μου. Νιώθω ευχαρίστηση, ασφάλεια. Αλλάζω την εικόνα μου. Τα καταφέρνω.\nΈνας περίπατος, ένα μάθημα χορού (ναι, ακόμη και διαδικτυακά), βοηθά το μυαλό να «ξεφύγει», ανακαλύπτοντας νέα μονοπάτια και προγραμματίζοντας νέους στόχους. Μέσω της άσκησης, του χορού ή της άθλησης χτίζω διεξόδους. Αναπτύσσω νέες δεξιότητες και νοητικές λειτουργίες. Οι δυσάρεστες σκέψεις, με τα αντίστοιχα συναισθήματα σταματούν. Ο στόχος τώρα γίνεται άλλος: να θυμηθώ τα βήματα, να βρω το ρυθμό μου, να φτάσω!\nΑρχίζω να έχω κίνητρα, νέες συνήθειες, νέα καθημερινότητα. Το άγχος και ο φόβος που με ακινητοποιούν, έχουν μέσα τους ένα φορτίο ενέργειας που χρειάζεται να ανακουφιστεί. Όσο αυτά τα δυσφορικά συναισθήματα απομακρύνονται, δίνω χώρο σε άλλα, να βγουν στην επιφάνεια. Αποφορτίζομαι, ηρεμώ.\nΕίναι σημαντικό σε μια κρίση να βρούμε όλα αυτά που μπορούμε να ελέγξουμε, ώστε να νιώσουμε χρήσιμοι. Θέτω μικρούς στόχους, ώστε να μη βιώσω ένα ακόμη αίσθημα αποτυχίας.\nΣε αυτή τη διαδρομή σημαντικό είναι να κατανοήσουμε πως πάντα συγκρινόμαστε και συμβαδίζουμε μόνο με τον εαυτό μας, τα δικά μας όρια και αντοχές.\nΣυμφιλιώνομαι με την ιδέα πως άλλαξα, πως δεν είμαι όπως ήμουν. Άλλαξε η συνθήκη – άλλαξα κι εγώ.\nΜένοντας συνδεδεμένοι, αντιλαμβανόμαστε πως είμαστε μέρος ενός συνόλου που ολοένα μετακινείται και αλλάζει. Δεν είμαστε μόνοι μας και δεν παραμένουμε ίδιοι μέσα στο χρόνο. Η κίνηση είναι το βήμα που κάνουμε για να μας φέρει πιο κοντά στη διαφοροποίηση, την αλλαγή και τη διαρκή αναζήτηση.\n“Το ανθρώπινο σώμα είναι η καλύτερη εικόνα της ανθρώπινης ψυχής.”


Tι ξέρουμε για ΛεΝτέι... - SportGame\nΑρχική Μπάσκετ A1 Tι ξέρουμε για ΛεΝτέι…\nΠολύς λόγος έχει γίνει για το μέλλον του ΛεΝτέι στον Ολυμπιακό.\nΗ πλειοψηφία των μέσων τον παρουσιάζει “τελειωμένο” εδώ και τρείς μήνες. Λίγο πριν απο το κρίσιμο χαμένο ματς με την Ζαλγκίρις. Η κακή του σχέση με τον Μπλατ ή καλύτερα έναν διαπληκτισμό που είχανε, ήταν αρκετά για να γράψουν όλοι πως “τελείωσε”.\nΩστόσο, όπως σας είχαμε γράψει και πριν δύο μήνες, μην παραξενευτείτε αν υπάρξει ανατροπή με την περίπτωση του. Είναι ένας παίχτης, ο οποίος μπορεί να έδειξε αρκετή αστάθεια, αλλά έδειξε και πολύ καλά δείγματα γραφής ανα τακτά χρονικά διαστήματα.\nΓι΄αυτό, πάμε στις πληροφορίες μας, τις οποίες μεταφέρουμε με ασφάλεια. Οι Αγγελόπουλοι και ο Μπλατ θέλουν να τον κρατήσουν. Με μειωμένες αποδοχές μεν, αλλά θέλουν την παραμονή του στο λιμάνι δε. Οπότε, μην ξεγράφετε την παραμονή του.\n*Αν ο Ολυμπιακός δεν τον ήθελε επίσης -βάσει λογικής- θα τον είχε παραχωρήσει ήδη.\nΕδώ είμαστε και θα δούμε αν θα έχουμε άλλη μία επιβεβαίωση!\nΠροηγούμενο άρθροSport: “Ομάδα της Ευρώπης μιλάει με τον Μίροτιτς”\nΕπόμενο άρθροΠΑΟΚ: Πάει για το “μπαμ” με Φερέιρα, ο οποίος θέλει!\nH αποκάλυψη του Ντε Κολό για τον “Ζοτς” και τον Παναθηναϊκό!\nΑνακοίνωση ΣΦ ΠΑΟΚ Θύρα 4 για το μπάσκετ


Γράμμα στην Μελίνα: Πώς να σκέφτεσαι – Alpha Πάτρας\nΒρίσκεστε σε:Αρχική»Απόψεις»Γράμμα στην Μελίνα: Πώς να σκέφτεσαι\nΓράμμα στην Μελίνα: Πώς να σκέφτεσαι\nΕντάξει, ας μιλήσουμε για το «σύστημα σκέψης». Κατ΄αρχήν τι είναι «σύστημα» ; Τα κουτάκια που επιλέγουμε και μου μέσα τους τακτοποιούμε όλες μας τις γνώσεις, τις πεποιθήσεις μας και όλες μας τις συνήθειες. Ακόμα και τις συνήθειες της «σκέψης» μας, του τρόπου και της ποιότητας της σκέψης μας.\nΣτην πραγματικότητα, ο εγκέφαλός μας το κάνει αυτόματα. Έχει συρτάρια στα οποία αποθηκεύει τα πάντα, όπως τα ρούχα στα ντουλάπια. Δεν γίνεται διαφορετικά γιατί ο άνθρωπος είναι ον λογικό. Το λέει και η Βίβλος, αρχή-αρχή. «Εν αρχή ην ο λόγος». Δεν εννοεί τη γλώσσα, αλλά το λογικό. Η ανθρωπότητα γεννήθηκε με το λογικό. Η γλώσσα ήρθε αργότερα, μαζί με όλα τα εργαλεία. Ακόμα και τα ζώα διευθύνονται από κάποια λογική. Λιγότερο ισχυρή γιατί ο εγκέφαλός τους είναι μικρότερος και λιγότερο αναπτυγμένος από τον δικό μας. Όταν δε τα συρτάρια του μυαλού μας ταρακουνιούνται τότε είναι που πάσχουμε από ψυχασθένεια. Από τρέλα, αν θες. Το λογικό μας εγκαταλείπει και γινόμαστε άλογοι ή παράλογοι.\nΣ΄αυτά λοιπόν τα συρτάρια του εγκεφάλου τακτοποιούμε τις σκέψεις μας, δηλαδή της ιδέες μας, τις πεποιθήσεις μας, όλα όσα έχουμε να προτείνουμε στον εαυτό μας και στους άλλους. Και στους άλλους, γιατί ο άνθρωπος ζει μέσα σε μια κοινωνία. Συνεπώς είναι έχει πολιτική σκέψη. «Ο άνθρωπος είναι ζώο πολιτικό» έλεγε ο Αριστοτέλης. Θα έχει ακούσει γι’ αυτόν το μεγάλο φιλόσοφο. Είχε ιδρύσει στην Αθήνα μια μεγάλη σχολή, ένα πανεπιστήμιο της εποχής, που το λέγανε Λύκειο. (Γιατί ήταν σε μια γειτονιά που τη λέγανε Λύκειο. Εκεί είναι τώρα η οδός Ρηγίλλης).\nΣτην Αθηναϊκή Δημοκρατία, όλοι έπαιρναν μέρος στα πολιτικά πράγματα. Το κράτος τότε το λέγανε Πόλις, από το λέξη «πόλη» βγήκε η λέξη «πολιτική». Και όσους δεν έπαιρναν μέρος στην πολιτική τους έλεγαν «ιδιώτες», γιατί ασχολιόταν με τα δικά του μόνο και όχι με τα κοινά. Και «ιδιώτης» σήμαινε «ηλίθιος». (Γι΄αυτό, ο ηλίθιος στα αγγλικά λέγεται ιdiot και στα γαλλικά idiote). Τους «ιδιώτες» τους κοροϊδεύανε τότε, όχι όπως σήμερα.\nΗ πόλη, δηλαδή η Δημοκρατία, ήθελε όλοι οι πολίτες να έχουν ένα «σύστημα σκέψης», όποιο διάλεγαν, για να μπορούν να παίρνουν μέρος στην πολιτική και να βοηθούν την κοινωνία μέσα στην οποία ζουν. Γιατί όταν έχεις «σύστημα σκέψης», το μυαλό σου δεν είναι άδειο, κάτι έχει μέσα. Με άδεια μυαλά δεν μπορεί να πάει μπροστά η κοινωνία. Έτσι δεν είναι;\nΕίμαστε λοιπόν όντα πολιτικά, αλλά δεν είμαστε αναγκαστικά σύμφωνοι με το «σύστημα σκέψης» των άλλων. Παλεύουμε για τις ιδέες μας αλλά σεβόμαστε και τις ιδέες των άλλων. Αλλιώς θα είχαμε αναρχία και πόλεμο μεταξύ μας. Υπάρχει τουλάχιστο ένα «σύστημα σκέψης» που είναι κοινό και λέγεται Δημοκρατία. Είναι το «σύστημα σκέψης» που γεννάει όλα τα άλλα. Γιατί βάζει τους νόμους πάνω απ’ όλους, γιατί μας θέλει όλους ίσους, με τα ίδια δικαιώματα, απέναντι στους νόμους και γιατί μας θέλει ελεύθερους, βρε αδελφέ! Ελεύθερους, όχι σκλάβους.\nΕντάξει, έχει και τα ελαττώματά της η Δημοκρατία, τι να κάνουμε. Αφού έχουμε διαφορετικά «συστήματα σκέψης» θα έχουμε και διαφορές. Και τσακωμούς. Κυρίως ανάμεσα στην Πλειοψηφία και στη Μειοψηφία. Η «πλειοψηφία» είναι έννοια που μας ενοχλεί, όταν είμαστε μειοψηφία. Αλλά στη Δημοκρατία, η πλειοψηφία σέβεται και προστατεύει τη μειοψηφία. Γιατί είναι στα «Ανθρώπινα Δικαιώματα». Και γιατί η πλειοψηφία μπορεί να βρεθεί στη μειοψηφία στις επόμενες εκλογές!\nΝα σου πω κάτι; Μόνο καλό κάνει το να έχουμε διαφορετικές και αντίθετες γνώμες. Είναι απόδειξη πνευματικής υγείας. Αν είχαμε όλοι την ίδια γνώμη δεν θα είχαμε διάλογο και χωρίς διάλογο δε θα είχαμε πρόοδο. Η ανταλλαγή απόψεων και η άμιλλα κάνει την κοινωνία μας να εξελίσσεται και να βελτιώνεται.\nΠριν από δυο αιώνες άρχισαν να μιλάνε για «σοσιαλισμό». Γιατί εκείνη την εποχή μόνο οι πλούσιοι μπορούσαν να ψηφίσουν. Η Δημοκρατία ήταν κουτσή. Αναγκαστικά οι νόμοι που ψήφιζαν οι πλούσιοι ήταν ευνοϊκοί για τους…πλουσίους. Οι φτωχοί ήταν που ζητούσαν μεγαλύτερη κοινωνική δικαιοσύνη.\nΈτσι γεννήθηκαν οι σοσιαλιστικές ιδέες. Θέλαν τα μέσα παραγωγής, τα εργοστάσια για παράδειγμα, να περάσουν στο κράτος, δηλαδή να εθνικοποιηθούν. Για να γίνουν κτήμα της πλειοψηφίας. Δηλαδή των φτωχών. Για να μη υπάρχουν ούτε φτωχοί ούτε πλούσιοι.\nΑυτό το λένε «ισότητα». Δεν ήταν εύκολο να πειστούν οι πλούσιοι και μάλιστα έγιναν και επαναστάσεις για να φέρουν τον σοσιαλισμό. Μπορεί να απέτυχαν οι σοσιαλιστές, αλλά όλα τα κράτη έχουν εφαρμόσει κάποια σοσιαλιστικά μέτρα. Ιατρική περίθαλψη, επιδόματα ανεργίας, βαρύτερη φορολογία των πλουσίων.\nΠάντως η Δημοκρατία λύνει μόνο τα προβλήματα της ίδιας της χώρας, αν τα λύνει κι΄αυτά. Υπάρχουν Δημοκρατίες που δεν εφαρμόζουν καθόλου τις δημοκρατικές αρχές σε χώρες που εκμεταλλεύονται οικονομικά. Πολύ συχνά, δημοκρατία και αποικιοκρατία πάνε μαζί. Παράδειγμα : Σήμερα η Κίνα είναι μια μεγάλη οικονομική δύναμη και όλοι την φοβούνται και όλοι τρέχουν να συνεργαστούν μαζί της.\nΜόλις πριν από 100 χρόνια, Κίνα δεν υπήρχε. Υπήρχε μόνο γεωγραφικά. Δύο Δυτικές Δημοκρατίες την είχαν καταλάβει, σχεδόν ολόκληρη, και την εκμεταλλεύονταν.\nΗ Γαλλία και η Αγγλία. Χώρια η τσαρική Ρωσία και η Αυτοκρατορική Ιαπωνία. Δυστυχώς, για να εκμεταλλεύονται τις μικρές χώρες της Αφρικής και της Νοτίου Αμερικής, οι λεγόμενες Δημοκρατίες εγκαθιστούσαν (και εγκαθιστούν) δικτάτορες που τους επέτρεπαν να εκμεταλλεύονται το υπέδαφός τους. Και τρέχουν οι λαοί αυτοί που παραμένουν φτωχοί να χωθούν μέσα στις μεγαλουπόλεις των Δημοκρατιών.\nΚαι γεννιέται το φαινόμενο του ρατσισμού και το φαινόμενο του εθνικισμού, που ακόμα και σήμερα προκαλεί τοπικούς πολέμους. Εθνικισμός είναι να πιστεύεις ότι το δικό σου έθνος είναι το καλύτερο και τα άλλα έθνη είναι κατώτερα. Μόνο στην Ευρώπη, μέσα σ΄έναν αιώνα –τον περασμένο- έγιναν δύο παγκόσμιοι πόλεμοι που είχαν 60 εκατομμύρια νεκρούς. Από σκέτο εθνικισμό.\nΕντάξει, μιλήσαμε για ένα σωρό πράγματα, αλλά απαντήσαμε στο ερώτημα «Ποια η διαφορά ανάμεσα στο ζώο και στον άνθρωπο»; Κάποιος είπε «το ζώο δεν γελάει». Ίσως, αν και δεν γνωρίζουμε ακόμα τι σκέφτονται τα ζώα και πώς γελάνε –αν γελάνε. Αυτό που φωτίζει αυτή η απάντηση είναι ο άνθρωπος. Γιατί το γέλιο είναι μια συγκίνηση. Μια ανάμεσα σε άλλες.\nΕίπαμε ότι οι άνθρωποι και τα ζώα έχουν δύο κοινά ένστικτα: την επιβίωση και την αναπαραγωγή. ’Ισως έχουν κι΄ένα τρίτο, τη συγκίνηση. Η διαφορά με τα ζώα είναι ότι ο άνθρωπος καλλιεργεί τα ένστικτά του. Τη διατροφή με την γαστρονομία, τον έρωτα με την γοητεία, την συγκίνηση με την τέχνη.\nΜε την τέχνη του «ευ ζειν» (δηλαδή να ζεις σοφά) και με την τέχνη αυτή καθεαυτή. Από τα πιο αρχαία χρόνια. Πρόκειται για μια καλλιέργεια, μια κουλτούρα που αναπαράγεται, που μεταδίδεται, που συντηρείται και που έχει ανάγκη από ειρήνη για να αναπτυχθεί και από διαπαιδαγώγηση για να εκτιμηθεί.\nΥπάρχει βέβαια και μια άλλη διαφορά ανάμεσα στον άνθρωπο και στο ζώο. Το ζώο περιφέρεται γυμνό ενώ ο άνθρωπος κυκλοφορεί ντυμένος. Ξεχνάμε πως και οι πρώτοι άνθρωποι γυμνοί τριγυρνάγανε .Ύστερα ταξίδεψαν πολύ πάνω στη γη, γνώρισαν δύσκολες κλιματολογικές συνθήκες και άρχισαν να ντύνονται.\nΈκτοτε συνήθισαν και όταν έφτασαν στον πατριαρχικό πολιτισμό της Ιδιοκτησίας, πρόσθεσαν και τις γυναίκες τους στην περιουσία τους. Και τους έβαλαν έναν φερετζέ για να τις σιγουρέψουν. Και κράτησαν μόνο τις θεότητες γυμνές. Να τους θυμίζουν πως είναι οι άνθρωποι κάτω από τα ρούχα τους.\nΤο ζώο δεν γελάει λοιπόν όταν βλέπει γυμνό ένα άλλο ζώο. Ούτε ο άνθρωπος γελάει όταν βλέπει ένα ζώο γυμνό! Αλλά γελάει όταν βλέπει γυμνό έναν άλλο άνθρωπο. Παράξενο, ε; Τι τα θες, το γέλιο είναι κι΄αυτό μέρος της κουλτούρας, μαζί με τη τροφή, τον έρωτα, τις τέχνες και τη μόδα. Ο ρόλος της κωμωδίας δεν είναι εξάλλου να μας κάνει να γελάσουμε;\nΑς μάθουμε λοιπόν να χαιρόμαστε τα ωραία πράγματα τα τόσο πολύτιμα στη ζωή την τόσο αναπάντεχη. Αναπάντεχη. Ο χρόνος μας είναι μετρημένος. Λένε «θα γελάσει καλά αυτός που θα γελάσει τελευταίος». Αλλά πόσο καιρό θα πρέπει να περιμένει; Μπροστά στο αναπάντεχο, θα γελάσει καλύτερα αυτός που θα γελάσει πρώτος. Γιατί, εκείνος ο τελευταίος, αν περιμένει πολύ, δεν θα γελάσει καθόλου.\nΟ παππούς σου που σ΄ αγαπάει.\nΠροηγούμενο άρθροΑλέξης Τσίπρας για φωτιές στην Εύβοια: Ως πότε θα συνεχίζεται αυτό το δράμα;


Survivor: Το ατύχημα παίκτη των μαχητών και η μεταφορά στο νοσοκομείο - Nownews.gr\n27 Ιουνίου, 2022, 6:10 μμ\nΑρχική LIFESTYLE Survivor: Το ατύχημα παίκτη των μαχητών και η μεταφορά στο νοσοκομείο\nSurvivor: Το ατύχημα παίκτη των μαχητών και η μεταφορά στο νοσοκομείο\nΔύσκολες στιγμές έζησε η ομάδα των μαχητών στην πρεμιέρα του Survivor. Νικητές στην πρώτη δοκιμασία αναδείχθηκαν οι διάσημοι, οι οποίοι επικράτησαν με σκορ 4-3 και πήραν στην παραλία τους το Kit με όλες τις προμήθειες.\nΟι κανόνες φέτος άλλαξαν και οι μαχητές αναγκάστηκαν να πάνε στην δική τους παραλία με τις μισές προμήθειες, χωρίς φωτιά και με τις μισές κουβέρτες.\nΜε το πρώτο φως της ημέρες άρχισαν οι εργασίες για να φτιάξουν τις καλύβες και τη ζωή τους, σε ένα περιβάλλον που είναι αφιλόξενο. Ο Θανάσης Μπέλλος, προσπαθούσε να κόψει ξύλα αλλά δεν πρόσεξε μια φωλιά από σφήκες. Όταν την χτύπησε, οι σφήκες του επιτέθηκαν, τσιμπώντας τον μέχρι και στο μάτι.\nΑν και δέχθηκε τις πρώτες βοήθειες, στη συνέχεια συνέχισε να βοηθά τους συμπαίκτες του κάτι που του στοίχισε στη συνέχεια καθώς έχασε τις αισθήσεις του.\nΟ παίκτης των μαχητών, ανησύχησε τους υπόλοιπους, οι οποίοι προσπάθησαν να τον συνεφέρουν ρίχνοντας του νερό. Ο προπονητής ποδοσφαίρου μεταφέρθηκε στο νοσοκομείο, όπου του έγιναν οι απαραίτητες ενέσεις.\nΟι πρώτες δηλώσεις μετά την περιπέτεια του στο Survivor\nΠροηγούμενο άρθροΚοινωνικό μέρισμα: Σε δύο δόσεις η εξόφληση των 250 ευρώ – Ποιοι πληρώνονται την Τετάρτη\nΕπόμενο άρθροΛίγα τα ταξίδια από την Καβάλα στο εξωτερικό για τις γιορτές\nΦως στο Τούνελ: Χαμός στο Twitter με το κόκκινο πουκάμισο της Αγγελικής Νικολούλη στην τελευταία εκπομπή\nΤο Twitter αλλάζει – Από τα tweet με 140 χαρακτήρες στο κείμενο των 2.500 λέξεων\nMEGA «X FACTOR»: Έρχεται το 4ο live show απόψε στις 21:00


Εκλογές και πλημμύρες στη Γερμανία | Επισκόπηση τύπου | DW | 24.08.2005\nΕκλογές και πλημμύρες στη Γερμανία\nΚυρίαρχα τα γερμανικά θέματα στα σχόλια του σημερινού τύπου. Η συγκυρία εκλογών και πλημμύρας στη Νότια Γερμανία καθώς και η αγωνία της αναμονής για την αυριανή απόφαση του Ανώτατου Συνταγματικού Δικαστηρίου για την νομιμότητα των πρόωρων εκλογών της 18ης Σεπτεμβρίου είναι τα βασικά θέματα που σχολιάζουν οι σημερινές γερμανικές εφημερίδες.\nNürnberger Zeitung: «Οι Ανατολικογερμανοί άρχισαν να διηγούνται ανέκδοτα με τις πρώτες πλημμύρες: ‘όπου να ‘ναι θα εμφανιστεί ο καγκελάριος για να μοιράσει λεφτά’. Πέραν από το αστείο υπάρχει όμως και η ουσιαστική πλευρά: και τώρα χρειάζεται η αλληλεγγύη και ίσως χρειαστεί και η προσφορά εράνων του γερμανικού λαού, εάν χειροτερεύσουν οι καιρικές συνθήκες. Τότε κανείς δεν θα μπορεί πια να αστειεύεται και όλοι θα τρέξουν να βοηθήσουν και να χειροκροτήσουν τον καγκελάριο, εάν τους επισκεφθεί.»\nSüdkurier: «Η ανάμνηση των πλημμύρας πριν από τρία χρόνια, στην διάρκεια των οποίων διεξάγονταν πάλι προεκλογικός αγώνας, είναι ακόμη νωπή στην ανατολική Γερμανία, αλλά και σε ολόκληρη τη χώρα. Ασφαλώς η κυβέρνηση έχει ξανά τη δυνατότητα να εκμεταλλευτεί το γεγονός, όπως τότε που ο Σρέντερ γύριζε στις πλημμυροπαθείς περιοχές με γαλότσες και υποσχόταν λαγούς με πετραχήλια. Όμως η Βαυαρία δεν έχει καμία σχέση με τη Σαξωνία: ό,τι συνέβη πριν από τρία χρόνια δεν μπορεί να επαναληφθεί στην επικράτεια του Στόιμπερ. Αν και αυτό δεν εμποδίζει καθόλου τον καγκελάριο να πεταχτεί μια ‘βολτούλα’ στην πλημμυροπαθή περιοχή.»\nFrankfurter Rundschau: «Η κατάσταση είναι χειρότερη από εκείνη του 1999, όταν έπληξαν πλημμύρες τις ίδιες περιοχές. Προέχει τώρα κατ’ αρχήν η ασφάλεια του πληθυσμού, ο περιορισμός των υλικών ζημιών και η αποτροπή οποιασδήποτε εκμετάλλευσης του γεγονότος. Μέχρι τώρα οι πολιτικοί συμπεριφέρονται άψογα: ο Στόιμπερ ως πρωθυπουργός της πληγείσας περιοχής την επισκέφθηκε χωρίς τυμπανοκρουσίες, ενώ ο Σρέντερ θα την επισκεφθεί αφού ολοκληρώσει τη σημερινή του προεκλογική συγκέντρωση, χαλαρά, με περίσκεψη και σεμνότητα. Πόσο θα παραμείνουν σε αυτά τα επίπεδα οι πολιτικοί, εξαρτάται από την βελτίωση ή τη χειροτέρευση της κατάστασης και το προεκλογικό κλίμα.»\nΑύριο αναμένεται η απόφαση του Ανώτατου Συνταγματικού Δικαστηρίου για την νομιμότητα της προκήρυξης πρόωρων εκλογών στη Γερμανία.\nFrankfurter Allgemeine Zeitung: «Οι δικαστές θα αποφανθούν για την ορθότητα των επιχειρημάτων του καγκελάριου με τον πρέποντα σεβασμό και προς τα άλλα όργανα της δημοκρατίας μας: τη βουλή και τον πρόεδρο της δημοκρατίας. Η πολιτική κατάσταση τώρα είναι όμως διαφορετική από εκείνη πριν από την προκήρυξη των εκλογών. Όπως και να έχει οι δικαστές θα προστατεύσουν τους πολιτικούς από την αιρετική ιδεολογία ότι οι θεματοφύλακες του συντάγματος δεν μπορούν παρά να αποφασίσουν αυτό που ήδη έχει προαποφασισθεί και που είναι όντως επιθυμητό από την πλειοψηφία των πολιτών. Όμως οι δικαστές της Καρλσρούης είναι εις θέση να αποφανθούν και διαφορετικά.»\nSüddeutsche Zeitung: «Για την αναμενόμενη αυριανή απόφαση της Καρλσρούης οι πολιτικοί δείχνουν να μην ενδιαφέρονται ή μάλλον να θεωρούν σίγουρο ότι οι δικαστές θα αποφανθούν με ένα ‘ναι’. Έτσι ο μεν Σρέντερ αγωνίζεται για να κερδίσει τους λεγόμενους ‘στρατηγικούς ψηφοφόρους’, ο δε Γιόσκα Φίσερ για τη σωτηρία ή μάλλον για την ορθή αξιολόγηση της ερυθροπράσινης συμμαχίας και του έργου του.».


Καλλιαντέρη Άννα, Διαιτολόγος-Διατροφολόγος | Nutriscience\nΚαλλιαντέρη Άννα, Διαιτολόγος-Διατροφολόγος\nNutriscience / Καλλιαντέρη Άννα, Διαιτολόγος-Διατροφολόγος\nΗ Καλλιαντέρη Άννα γεννήθηκε στην Αθήνα και κατάγεται από τη Ναύπακτο. Απέκτησε το βασικό της πτυχίο στην επιστήμη της Διαιτολογίας και Διατροφής το Μάϊο του 2014, από το Αλεξάνδρειο Τεχνολογικό Εκπαιδευτικό Ίδρυμα Θεσσαλονίκης. Στα πλαίσια των σπουδών της, έχει συμμετάσχει εθελοντικά σε ερευνητικά προγράμματα για την παχυσαρκία στα παιδιά και την διατροφική αγωγή για την αντιμετώπιση εκφυλιστικών παθήσεων.\nΚατά την πρακτική της άσκηση, εργάστηκε ως βοηθός διαιτολόγου και συμμετείχε στην αντιμετώπιση κλινικών περιστατικών του Γενικού Νοσοκομείου Ασκληπιείου Βούλας. Παρακολουθεί τις εξελίξεις της επιστήμης της Διατροφής και Διαιτολογίας συμμετέχοντας σε συνέδρια και ημερίδες.\nΤο 2014-2015 παρακολούθησε το εκπαιδευτικό πρόγραμμα του Εθνικόυ Κέντρου Διατροφικών Διαταραχων της Μεγάλης Βρετανίας (NCFED), με εξειδίκευση στις διατροφικές διαταραχές και την παχυσαρκία.\nΖει και εργάζεται στην Αθήνα ασκώντας το επάγγελμα του Διατροφολόγου-Διαιτολόγου. Από τον Ιανουάριο του 2015 συνεργάζεται ως Διαιτολόγος με τον Δρ. Κανελλάκη Σπυρίδωνα για την εταιρία Nutriscience. Είναι μέλος της Ένωσης Διαιτολόγων-Διατροφολόγων Ελλάδος (ΕΔΔΕ).


Συνεργαζόμενες επιχειρήσεις – Σύνδεσμος Ελλήνων Φινλανδίας\nΕγκατάσταση στη Φινλανδία\nΤμήματα μητρικής γλώσσας\nΟρθόδοξη Φινλανδική Εκκλησία στο Ελσίνκι\nΚΑΤΑΛΟΓΟΣ ΕΠΙΧΕΙΡΗΣΕΩΝ, όπου τα μέλη του Συνδέσμου Ελλήνων Φινλανδίας χαίρουν εκπτώσεων κατά την αγορά προϊόντων ή υπηρεσιών με την απαραίτητη επίδειξη της κάρτας μέλους.\nΗ οικογενειακή εταιρεία Gavrielides Foods, που λειτουργεί από το 1986 στην περιοχή Piispankylä στη Vantaa, προσφέρει όλα τα προϊόντα του τιμοκαταλόγου της με έκπτωση 15% σε όλους όσοι επιθυμούν να τα αγοράσουν από την έδρα της επιχείρησης. Δείτε τον ακόλουθο σύνδεσμο www.filos.fi για περισσότερες πληροφορίες.\nΗ χορηγός μας στο Ρεμπέτικο Φεστιβάλ Nature Experience/Nature Seminars στον Λαύκο του Πηλίου προσφέρει 10% έκπτωση και ένα Βιωματικό Workshop δωρεάν στα μέλη του Συνδέσμου Ελλήνων Φινλανδίας. Για πληροφορίες σε πακέτα διακοπών κοιτάξτε στο: http://www.natureexperience.eu/ και επικοινωνείτε για την επιλογή του πακέτου δραστηριοτήτων σας.\nΤο κατάστημα ελληνικών προϊόντων Dafne Foods (Pursimiehenkatu 5, 00150 Helsinki) προσφέρει 10% έκπτωση της τιμής των προϊόντων στα μέλη του Συνδέσμου Ελλήνων Φινλανδίας (https://dafnefoods.com/).\nΤο ελληνικό εστιατόριο “Marine” στη μαρίνα του Kivenlahti προσφέρει έκπτωση 10% από τις τιμές καταλόγου του στα μέλη του ΣΕΦ (η έκπτωση δεν συμπεριλαμβάνει το lounas και τα ποτά). Η έκπτωση είναι δυνατή μόνο με την επίδειξη της κάρτας μέλους κατά την παραγγελία του φαγητού και όχι με την ζήτηση του λογαριασμού. Για πληροφορίες και κράτηση τραπεζιού δείτε στη διεύθυνση www.ravintolamarine.fi ή τηλεφωνήστε στο 050 544 9969.\nΤο ελληνικό εστιατόριο “Thalassa” στο Herttoniemi προσφέρει έκπτωση 20% από τις τιμές καταλόγου του στα μέλη του ΣΕΦ (δεν συμπεριλαμβάνεται το lounas/μεσημεριανό και τα ποτά). Η έκπτωση είναι δυνατή μόνο με την επίδειξη της κάρτας μέλους κατά την παραγγελία του φαγητού και όχι με την ζήτηση του λογαριασμού. Για πληροφορίες και κράτηση τραπεζιού δείτε στη διεύθυνση www.ravintolathalassa.fi ή τηλεφωνήστε στο 09 7273 5800.\nΤο εστιατόριο “White Lady” στη περιοχή του Meilahti προσφέρει στα μέλη του Συνδέσμου Ελλήνων Φινλανδίας το πιάτο του σεφ καθώς και άλλες μικρές προσφορές σε τιμές ίδιες με του πιστού πελάτη. Ζητάμε από τον σερβιτόρο να μας ενημερώσει για τις ισχύουσες προσφορές. Πληροφορίες και κρατήσεις στο www.whitelady.fi ή στο τηλ. 09 241 3562.\nΤο κομμωτήριο Salon Joseph που βρίσκεται στην οδό Kaisaniemenkatu 4, 00100 Helsinki προσφέρει 10% έκπτωση στα μέλη του Συνδέσμου Ελλήνων Φινλανδίας (ΣΕΦ) (http://salonjoseph.fi/).\nΤο κομμωτήριο ”Twist Hair Oy” που βρίσκετε στην οδό Merivirta 13A, και στην περιοχή Kivenlahti, Espoo προσφέρει 10% έκπτωση στα μέλη του Συνδέσμου Ελλήνων Φινλανδίας. Πληροφορίες και για ραντεβού τηλεφωνείτε στο: 09 2561520.\nΤο στούντιο ομορφιάς της Marja Kallio στην περιοχή της Tapiola προσφέρει τις υπηρεσίες του στα μέλη του ΣΕΦ με έκπτωση 10%. Πληροφορίες για τιμές και για ραντεβού στο http://www.kauneuskulma.fi ή στο τηλέφωνο 044 5408 067


6 ΙΟΥΝΙΟΥ: Ο απηνής διωγμός του Οσίου Ιλαρίωνα - Ορθοδοξία News Agency\nHome \_ Βίοι Αγίων \_ 6 ΙΟΥΝΙΟΥ: Ο απηνής διωγμός του Οσίου Ιλαρίωνα\n06/06/2020 06/06/2020 Σήμερα τιμάται από την Εκκλησία μας η μνήμη του Οσίου Ιλαρίωνος, ηγουμένου της Μονής Δαλμάτων και του αγίου Αττάλου του θαυματουργού. Ο Όσιος Ιλαρίων γεννήθηκε το 775 μ.Χ. και καταγόταν από την Καππαδοκία. Οι γονείς του ήσαν ευσεβείς και ενάρετοι άνθρωποι και γαλούχησαν το μικρό γιο τους με τα νάματα της ορθόδοξης πίστης. Όταν ενηλικιώθηκε,...\n06 Ιουνίου, 2020 - 12:12\nΤελευταία ενημέρωση: 06/06/2020 - 12:54\nΤου Επισκόπου Μεσαορίας Γρηγορίου / πηγή: Εκκλησία της Κύπρου\nΕτικέτες: 6 Ιουνίου, Άγιος Ιλαρίων, Βίοι Αγίων


Σασμός: Η Θεοδώρα κατηγορεί τον Πέτρο ως φονιά του Στεφανή (video) - AgrinioPress\nΣασμός: Η Θεοδώρα κατηγορεί τον Πέτρο ως φονιά του Στεφανή (video)\nPressRoom Send an email 13/01/2022 , 10:54\nΕξελίξεις για την πλοκή του έργου έρχονται απόψε στον «Σασμό».\nΗ στιγμή που περίμενε τόσο καιρό η Θοδώρα έχει φτάσει. Κατηγορεί και επίσημα τον Πέτρο ως τον φονιά του Στεφανή και δίνει στον Φραγκιαδάκη το απόσπασμα με το παραμιλητό του Μανώλη που έχει ηχογραφήσει.\nΘα την πιστέψει ο Αντώνης; Η Μαρίνα που αποφασίζει να τον καλέσει ύστερα από τόσα χρόνια στο σπίτι για φαγητό, βλέπει την παράξενη στάση του και γεμίζει ανησυχία. Η μεγάλη ανατροπή, όμως, έρχεται από τον παπά. Μετά από τόσο αίμα και τόσα φονικά μήπως έφτασε πια η ώρα για το σασμό;


Toyoda Gosei Trefuerza Suntory Sunbirds ζωντανά αποτελέσματα, livescore και live streaming - SofaScore\nToyoda Gosei Trefuerza - Suntory Sunbirds Ζωντανά αποτελέσματα, livescore και live streaming\nToyoda Gosei Trefuerza Suntory Sunbirds ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινάει στις 10.11.2018. και ώρα 07:00 UTC ώρα στο V League - Japan. Στο SofaScore ζωντανά αποτελέσματα μπορείτε να βρείτε όλα Toyoda Gosei Trefuerza εναντίον Suntory Sunbirds τα προηγούμενα αποτελέσματα με τους H2H αγώνες. Οι σύνδεσμοι Toyoda Gosei Trefuerza εναντίον Suntory Sunbirds με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Toyoda Gosei Trefuerza εναντίον Suntory Sunbirds ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 70.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον βόλει αγώνα Toyoda Gosei Trefuerza Suntory Sunbirds στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία βόλει ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Toyoda Gosei Trefuerza Suntory Sunbirds live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 70000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Toyoda Gosei Trefuerza Suntory Sunbirds ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Η γενιά που εκφράζει τα συναισθήματά της με emojis - Ποια είναι τα δημοφιλέστερα εικονίδια\nΤετάρτη, 24 Ιουλίου 2019 07:19\nΤην εδραίωση του φαινομένου των emojis, τα οποία χρησιμοποιούν οι χρήστες του Διαδικτύου προκειμένου να εκφράσουν μέσω εικόνας τα συναισθήματά τους προς τον συνομιλητή τους σε μία γραπτή συζήτηση, μελέτησε έρευνα της Adobe.\nΕκ των 1.000 ερωτηθέντων στην έρευνα, το 65% είπε ότι αισθάνονται πιο άνετα να εκφράζουν τα συναισθήματά τους μέσω emojis αντί με τηλεφώνημα.\nΑυτό το ποσοστό ανέρχεται στο 83% μεταξύ των όσων ανήκουν στη λεγόμενη Generation Z, τους νέους που έχουν γεννηθεί κοντά στην αλλαγή του21ου αιώνα και οι οποίοι – σύμφωνα με τη Nielsen Total Audience Report του 2017 – αποτελούν το μεγαλύτερο τμήμα του κοινού των media.\nΣχεδόν όλοι οι χρήστες emojis ανέφεραν ότι τα χρησιμοποιούν για να ελαφρύνουν το κλίμα σε μια κουβέντα (93%) και για να εκφράσουν την κατανόηση τους στους συνομιλητές τους (91%).\nΜεγάλο ποσοστό (81%) πιστεύει εξάλλου ότι όσοι χρησιμοποιούν emojis είναι πιο συμπαθητικοί και πιο ευπρόσιτοι.\nΗ έρευνα διαπίστωσε επίσης ότι το 64% των ερωτηθέντων δηλώνει πρόθυμο να κάνει αγορές χρησιμοποιώντας emojis, ενώ το 44% των χρηστών υποστήριξαν ότι είναι πιο πιθανό να προχωρήσουν σε αγορά προϊόντων στη διαφήμιση των οποίων χρησιμοποιούνται emojis.\nΌσο για τα τρία πιο αγαπημένα emojis των χρηστών είναι, κατά σειράν, το «πρόσωπο με δάκρυα χαράς», η κλασική «καρδούλα» και το «πρόσωπο που στέλνει ένα φιλάκι».\nΕρωτηθέντες για τα πλεονεκτήματα των emojis, οι χρήστες ανέφεραν την ικανότητα να επικοινωνούν πέραν των γλωσσικών φραγμάτων (94%) και την ικανότητα να γνωστοποιούν αμέσως σκέψεις και ιδέες (90%).


Στο αυτόφωρο για κακούργημα 14χρονος μαθητής-Έμεινε 4 ημέρες στα κρατητήρια της ΓΑΔΑ\nHome"» ΕΛΛΑΔΑ" » Στο αυτόφωρο για κακούργημα 14χρονος μαθητής-Έμεινε 4 ημέρες στα κρατητήρια της ΓΑΔΑ" »\nΠλήθος κόσμου έχει συγκεντρωθεί από νωρίς το πρωί έξω από τα δικαστήρια της πρώην σχολής Ευελπίδων, όπου από λεπτό σε λεπτό αναμένεται να περάσει από το αυτόφωρο ένα 14χρονο αγόρι, μαθητής σχολείου του Χαλανδρίου, ο οποίος είχε συλληφθεί κατά τη διάρκεια του μαθητικού συλλαλητηρίου που έλαβε χώρα την Πέμπτη 15 Οκτωβρίου στο κέντρο της Αθήνας.\nΟ ανήλικος, που αντιμετωπίζει κατηγορίες σε βαθμό κακουργήματος παρέμεινε για τέσσερις ολόκληρες ημέρες στα κρατητήρια της ΓΑΔΑ προκαλώντας έντονες αντιδράσεις, ενώ η πρόεδρος του Συλλόγου Γονέων του 7ου Γυμνασίου Χαλανδρίου εξέδωσε ανακοίνωση στην οποία κάνει λόγο για απαράδεκτη σύλληψη ενός μαθητή που δεν έκανε τίποτα μεμπτό απλά «βρέθηκε στο λάθος σημείο τη λάθος στιγμή».\nΑναλυτικά η ανακοίνωση του Συλλόγου Γονέων:\n«Ο Βαγγέλης, μαθητής της Γ΄ Γυμνασίου συμμετείχε στο πανεκπαιδευτικό συλλαλητήριο την Πέμπτη 15/10 στο κέντρο της Αθήνας.\nΠλησιάζοντας στον χώρο της κινητοποίησης πέρασε σωματικό έλεγχο όπως και εκατοντάδες άλλοι μαθητές. Στο Σύνταγμα για κακή του τύχη βγαίνοντας από κατάστημα εστίασης τον σταματάνε μαζί με άλλους μαθητές. Του κάνουν σωματική έρευνα για δεύτερη φορά και πάλι δεν του βρίσκουν τίποτα. Παρ όλα αυτά όμως συλλαμβάνεται, μεταφέρεται στην ΓΑΔΑ ΚΑΙ ΑΎΡΙΟ θα απολογηθεί στον ανακριτή κατηγορούμενος για κακουργηματικές πράξεις.\nΤο ΔΣ του Συλλόγου Γονέων, λόγω του θεσμικού του ρόλου και της συστηματικής του επαφής με τον χώρο του σχολείου, είχε την ευκαιρία να γνωρίσει τον εν λόγω μαθητή και να συνεργαστεί μαζί του για διάφορα θέματα της σχολικής κοινότητας.\nΠρόκειται για ένα εξαιρετικό παιδί, με ήπιο και ευγενικό χαρακτήρα, με συγκρότηση, υπευθυνότητα και σοβαρότητα.\nΑπαιτούμε την απόσυρση όλων των κατηγοριών, την άμεση παύση κάθε δίωξης και την αθώωση του χωρίς αστερίσκους.\nΘεωρούμε απαράδεκτο παιδιά 14χρονών να σέρνονται στα κρατητήρια και στα δικαστήρια και να αντιμετωπίζονται ως εγκληματίες μόνο και μόνο γιατί θέλουν να εκφράσουν ελεύθερα τη γνώμη τους.\nΔεν μπορεί η μόνη απάντηση απέναντι στα αιτήματα των μαθητών να είναι η βία, η ποινικοποίηση των αγώνων και οι εισαγγελικές παρεμβάσεις.\nΚαλούμε παιδιά, γονείς και εκπαιδευτικούς σε συγκέντρωση τη Δευτέρα 19/10 στις 11:00 στα δικαστήρια της Ευελπίδων.\nΟ Βαγγέλης πρέπει να γυρίσει στο σχολείο του!!\nΜΑΓΓΙΕΣ ΜΟΝΟ ΣΤΟΥΣ ΕΛΛΗΝΕΣ ΠΟΛΙΤΕΣ ΚΑΝΤΕ ΚΑΙ ΚΑΜΙΑ ΜΑΓΓΙΑ ΚΑΙ ΣΤΟΥΣ ΤΟΥΡΚΟΥΣ ΑΛΛΑ ΕΚΕΙ ΔΕΝ ΣΑΣ ΠΑΙΡΝΕΙ ΑΛΛΑ ΕΚΕΙ ΔΕΝ ΣΑΣ ΠΑΙΡΝΕΙ ΓΙΑΤΙ Ο ΜΕΓΑΣ ΣΟΥΛΤΑΝΟΣ ΣΑΣ ΓΛΕΝΤΑΕΙ ΓΙΑ ΤΑ ΚΑΛΛΑ ΑΠΟ ΠΑΡΑΦΙΣΙΝ\n19 Οκτωβρίου 2020 - 2:35 μ.μ.


Το χωριό της Ελλάδας που έχει μόνο... ξενοδοχεία - Αγροτικός οικισμός... πολυτελείας! (βίντεο)\nΑρχική Δωδεκάνησα Ρόδος Το χωριό της Ελλάδας που έχει μόνο… ξενοδοχεία – Αγροτικός οικισμός… πολυτελείας!...\nΣίγουρα δεν γνωρίζετε ότι υπάρχει ένα χωριό στην Ελλάδα που δεν έχει καθόλου σπίτια! Αντ΄αυτού θα δείτε μόνο μεγάλα και πολυτελή ξενοδοχεία που φτάνουν μέχρι την παραλία!\nΠώς είναι δυνατόν ένα χωριό ολόκληρο να μην έχει καθόλου κατοικίες και απ’ άκρη σ’ άκρη να “ξεφυτρώνουν” πολυτελή καταλύματα και ξενοδοχεία πολλών αστέρων; Κάπως έτσι είναι ένας αγροτικός οικισμός στη Ρόδο που εντυπωσιάζει Έλληνες και ξένους…\nΤο χωριό χωρίς σπίτια, μόνο πολυτελή ξενοδοχεία!\nΤα Κολύμπια στη Ρόδο χτίστηκαν από τους Ιταλούς ως πρότυπο γεωργικό χωριό αλλά σήμερα αποτελούν έναν δημοφιλή, χλιδάτο προορισμό, ένα πολυτελές θέρετρο που συνδυάζει πράσινο και μπλε της θάλασσας, που τον προτιμούν χιλιάδες τουρίστες κατά τη θερινή περίοδο.\nΚαρπενήσι: Σας δείχνουμε το πιο luxury ξενοδοχείο με υπέροχη θέα που προτείνει ο Τάσος Δούσης – Μέσα στα έλατα, με βαθμολογία άριστα 10!\nΗ εικόνα από ψηλά εντυπωσιάζει, όπως θα δείτε και στο ακόλουθο βίντεο, καθώς τα ξενοδοχεία βρίσκονται το ένα δίπλα στο άλλο, με τις πολυτελείς πισίνες (πολλά έχουν ιδιωτικές πισίνες για το κάθε δωμάτιο) και τους τεράστιους χώρους πρασίνου και γηπέδων γκολφ.\nΤα Κολύμπια πριν από 50 χρόνια ήταν ένας απλός οικισμός με λιγοστούς κατοίκους, που μέσα στον χρόνο μεταμορφώθηκαν και έγιναν το “χωριό των ξενοδοχείων της Ελλάδας”, προσφέροντας πολλών αστέρων διαμονή και χλιδάτες υπηρεσίες.\nΟι ΕΙΚΟΝΕΣ με τον Τάσο Δούση μας ταξιδεύουν στη Ρόδο\nO Τάσος Δούσης και οι ΕΙΚΟΝΕΣ ταξιδεύουν στην Ελλάδα και μας δείχνουν μοναδικούς προορισμούς μέσα από μια ιδιαίτερη προσέγγιση. Ανάμεσά τους και η Ρόδος, που αποτελεί ένα από τα ωραιότερα νησιά. Η Παλιά Πόλη, η οδός των Ιπποτών, τα σοκάκια της καστροπολιτείας, τα πεντανόστιμα τοπικά προϊόντα, οι φιλόξενοι άνθρωποι… Ανακαλύψτε γνωστά και άγνωστα μέρη του νησιού και κρυμμένα μυστικά στο πρώτο μέρος της εκπομπής “ΕΙΚΟΝΕΣ” με τον Τάσο Δούση και την ομάδα του.


Αρχική > InfoEducation > Εκπαιδευτικά Νέα > Τα καλά νέα της ημέρας! Και ρομπότ μπαίνουν στα ελληνικά σχολεία\nΤα καλά νέα της ημέρας αφορούν 300 ρομπότ “EpiStimey” που θα μοιραστούν σε δημοτικά και γυμνάσια της Ελλάδας σε μια προσπάθεια οι μαθητές να γνωρίσουν και να εξοικειωθούν με την ρομποτική.\nΑς γνωρίσουμε το ρομπότ EpiStimey\nTo EpiStimey είναι ένα ανθρωποειδές ρομπότ που εμπνεύστηκε και δημιούργησε η ερευνητική ομάδα ρομποτικής του Πανεπιστημίου Μακεδονίας στο πλαίσιο του ευρωπαϊκού προγράμματος Stimey, το οποίο υλοποιείται σε πέντε ευρωπαϊκές χώρες. Στόχος του προγράμματος είναι να προσελκύσει τα παιδιά στον χώρο των θετικών επιστημών και να υιοθετήσουν σαν καριέρα κάποιο επάγγελμα αυτού του χώρου.\nΟ ρόλος του στη σχολική τάξη\nΤο μικρό λευκό ρομπότ φιλοδοξεί να γίνει ο καλύτερος φίλος του μαθητή σύμφωνα με το ρεπορτάζ του Euronews.com.\nAνυπομονούμε να τα δούμε στις σχολικές αίθουσες!\nEpiStimey καλά νέα Πανεπιστήμιο Μακεδονίας Ρομπότ ρομποτική Σχολείο\nΠέμπτη, 12 Σεπτεμβρίου, 2019 στην κατηγορία Εκπαιδευτικά Νέα


"Ψίθυροι Αισθήσεων" Η νέα στήλη της Λόγω Γραφής από τον Γιάννη Βατικιώτη - Λόγω Γραφής\nΘάλασσα. Και ένα όνειρο που θα έβλεπα πριν από το πρωινό που θα ξυπνούσα μια για πάντα.\nΑυτός είναι ο σκοπός μου από μικρό παιδί. Ονειροπόλος μεν, ρεαλιστής δε, βρήκα το κλειδί του κελιού μου στις αισθήσεις, στις μυρωδιές που φέρνουν αναμνήσεις, στην αφή που γλίστρησε σαν τον ήλιο πίσω από την θάλασσα, το πρώτο δειλινό που άκουσα να παίζει σιγανά εκείνο το τραγούδι που χρόνια έψαχνα να θυμηθώ τα λόγια του.\nΓια αυτά θα γράφω και αυτές τις ιστορίες θα σας λέω, για τις αισθήσεις που άλλοτε μας απατούν και άλλοτε μας επιβεβαιώνουν. Αυτές που όσο ο κόσμος μας θα γίνεται μέρα με τη μέρα όλο και πιο περίπλοκος τόσο θα μας θυμίζουν πώς πρέπει να τον εξηγούμε. Απλά σαν τα παιδιά. Με αφέλεια και δίχως δόλο.\nΤο γιασεμί δεν άλλαξε τη μυρωδιά του και ας το κλείσαμε σε μπουκαλάκια για αρώματα με μία ευφάνταστη ονομασία και ας του βάλαμε τιμή. Πάντα θα μυρίζει έρωτα. «Όσο πιο απλά τόσο πιο όμορφα» άκουσα να ψιθυρίζει το μελτέμι στο νησί.\nΌσο πιο απλά, τόσο πιο όμορφα…\nΚαλοσωρίζουμε με πολλή χαρά στην οικογένεια της Λόγω Γραφής το νέο μας συνεργάτη Γιάννη Βατικιώτη!\nΟ Γιάννης θα είναι κοντά μας με τη στήλη του «Ψίθυροι Αισθήσεων» κάθε Παρασκευή βράδυ στις 9, ανά 15νθήμερο.\nΟι πρώτοι του Ψίθυροι Αισθήσεων, λοιπόν, την ερχόμενη Παρασκευή 29 Μαϊου 2020!\nΚαλή αρχή και καλορίζικος!\n28 Μαΐου 2020 at 22:53


Αλέξανδρος Σταύρου - Ελεύθερος Τύπος 18/11/2010\nαπό KatsaroYpotheto Την / Το Πεμ Νοε 18, 2010 5:42 pm\nΚαταπληκτική συνέντευξη απο την οποία ένα ένα ενα ένα κι ένα για την τελευταία πρόταση!!!!\nΑπ: Αλέξανδρος Σταύρου - Ελεύθερος Τύπος 18/11/2010\nαπό loukitsa Την / Το Πεμ Νοε 18, 2010 6:41 pm\nΤι ωραία η τελευταία πρόταση! όντως\nαπό loukasnora Την / Το Πεμ Νοε 18, 2010 7:49 pm\nΠοσο τελεια συνεντευξη και ποσο τρυφερη η τελευταια προταση\nαπό loukitsa Την / Το Πεμ Νοε 18, 2010 9:45 pm\nΟ «Στέφανος» αποκαλύπτει τα «Μυστικά» του\nΟ γοητευτικός πλην όμως δαιμόνιος «Στέφανος» από τα «Μυστικά της Εδέμ» μιλάει για την σειρά που φέτος προβάλλεται για τελευταία χρονιά, την κρίση και τον… γάμο που τόσο πολύ ήθελε.\nΟ φρεσκοπαντρεμένος Α. Σταύρου κρατάει χαμηλό προφίλ και δεν θέλει καθόλου να μιλάει για την προσωπική του ζωή, ωστόσο δεν διστάζει να παραδεχτεί ότι ήθελε πολύ να παντρευτεί την πρώην συμπρωταγωνίστρια του Μ. Τουμασάτου με την οποία περιμένουν και ένα παιδί.\nΠώς αντιμετωπίζει τα σχόλια για την προσωπική του ζωή; Με χιούμορ! «Αυτά έχουν πολύ πλάκα. Παντρεύεσαι και δεν το ξέρεις. Περιμένεις παιδιά και επίσης δεν το ξέρεις, διάφορα πράγματα. Μερικές φορές θα ακουστεί κάτι… ο άλλος που θα το ακούσει θα το πει προς τα έξω κ.λ.π. Εντάξει, γίνονται τέτοια μπερδέματα, δεν είναι και τόσο φοβερό στο κάτω κάτω», δηλώνει στον «Ελεύθερο Τύπο».\nΌσον αφορά τα «Μυστικά της Εδέμ» λέει «νομίζω ότι θα μπορούσαν να συνεχιστούν. Για να λένε όμως ο Γιώργος Κυρίτσης και η Έλενα Ακρίτα μέχρι εδώ ήταν, κάτι παραπάνω θα ξέρουν».\nΟ ηθοποιός μίλησε ακόμα για την τηλεόραση «της κρίσης» και παραδέχτηκε ότι η ιστορία με την μαγειρική έχει λίγο παραπάει, αλλά «οι Έλληνες είμαστε καλοφαγάδες» τι να κάνουμε;!\nΤο παράπονό του; «Η ζυγαριά (στην τηλεόραση)κλίνει προς το μη ποιοτικό».\nαπό Clarabelle Την / Το Παρ Νοε 19, 2010 12:30 am\nΤελικά ο κόσμος απλά εισέπραξε το δικό τους θέλω που όμως βγήκε τόσο γλυκά και υπέροχα που δύσκολα θα τους ξεχάσει κανείς.\nαπό ebelina2007 Την / Το Παρ Νοε 19, 2010 1:48 pm\nΠολυ ωραια συνεντευξη....ο Αλεξανδρος μου δημιουργει μια εικονα πολυ τρυφερη κ γλυκια...\nαπό anneliz_333 Την / Το Παρ Νοε 19, 2010 6:26 pm\nπαρα πολυ ωραιες και οι δυο συνεντευξεις!!!!μου αρεσει ο τροπος που απανταει ο Σταυρου!!!!!ευχαριστουμε κοριτσια!!!


Τελευταία ενημέρωση: 2013-04-06, 16:35:54\nΔιεθνής καμπάνια με στόχο την ευρύτερη προβολή της Σκοπέλου και παράλληλα την ενίσχυση του τουριστικού ρεύματος, πραγματοποιείται με πρωτοβουλία της Επιτροπής Τουριστικής Ανάπτυξης και Προβολής Δήμου Σκοπέλου.\nΗ καμπάνια που ξεκίνησε πρόσφατα, ενόψει των γιορτών του Πάσχα, υπογραμμίζει τα οφέλη που αποκομίζουν όσοι κατέχουν την εκπτωτική κάρτα που θέσπισε για πρώτη φορά πέρυσι η Σκόπελος, προσφέροντας μικρότερο κόστος διακοπών σε χιλιάδες τουρίστες.\nΗ συγκεκριμένη πρωτοβουλία ενισχύεται και διευρύνεται και στο εξωτερικό, καθώς έχουν ήδη διανεμηθεί περί τις 20.000 περίπου εκπτωτικές κάρτες, μέσω των εκθέσεων του εξωτερικού στις οποίες συμμετείχε φέτος η Σκόπελος.\nΣτόχος και προσδοκία των μελών της Επιτροπής Τουριστικής Προβολής είναι η ενδυνάμωση του συγκεκριμένου θεσμού, σε εποχές οικονομικής κρίσης.\nΌπως επισημαίνεται στο κείμενο που έχουν συντάξει τα μέλη της Επιτροπής Τουριστικής Προβολής του νησιού «η Σκόπελος είναι το νησί όπου οι διακοπές είναι οικονομικές. Η Σκόπελος και φέτος προσφέρει στους επισκέπτες, εκπτώσεις από 10 έως 30% σε όλα τα προϊόντα και υπηρεσίες. Αρκεί να προμηθευτείτε την εκπτωτική κάρτα «Πάμε Σκόπελο 2013» από την ηλεκτρονική σελίδα www.skopelos.gr και να απευθυνθείτε σε οποιαδήποτε από τις πολυάριθμες συμβεβλημένες επιχειρήσεις σε όλο το νησί που μπορείτε να βρείτε στο ίδιο site».\nΗ περίοδος του Πάσχα είναι κατά κανόνα το σημείο εκκίνησης της τουριστικής κίνησης της σεζόν και στο πλαίσιο αυτό «η ανοιξιάτικη φύση, το κατανυκτικό κλίμα, τα αρώματα και οι παραδοσιακές γεύσεις είναι μερικές από τις εικόνες που συνθέτους το ιδανικό πασχαλινό προορισμό. Με πολυάριθμα μοναστήρια και τις αμέτρητες εκκλησιές της, η Σκόπελος προσφέρει μεγάλη δυνατότητα επιλογής στους επισκέπτες της για τις άγιες αυτές ημέρες» επισημαίνει η Επιτροπή Τουριστικής Προβολής του Δήμου Σκοπέλου.\nΠαράλληλα υπογραμμίζονται ιδιαιτέρως τα συγκριτικά πλεονεκτήματα του νησιού, η τοπική φιλοξενία, οι παραδόσεις, ο μνημειακός πλούτος, τα Μοναστήρια, τα εξωκκλήσια και οι φυσικές ομορφιές του νησιού.\nΙδιαίτερη αναφορά γίνεται, τέλος, στον φυσικό πλούτο του νησιού και το πευκόδασος, το οποίο «σχεδόν ακουμπά στα γαλαζοπράσινα νερά και επελέγη ως το ιδανικό σκηνικό για την ταινία «Mamma Mia» και όχι τυχαία». Οι πεντακάθαρες παραλίες και τα κρυστάλλινα νερά δεν υπάρχει περίπτωση να αφήσουν κανένα ασυγκίνητο, ενώ το δάσος προσφέρεται για περιπάτους, πεζοπορία και ποδηλασία.\nΗ πρόσκληση που απευθύνουν οι υπεύθυνοι προβολής της Σκοπέλου, προς τους εν δυνάμει επισκέπτες, συνοδεύεται από την προτροπή «ζήστε στην περιπέτεια μέσα από τους θρύλους των ξακουστών πειρατών, οι οποίοι ζωντανεύουν μέσα από τις αφηγήσεις των παλαιότερων».


Φονικός χιονιάς με ανεμοστρόβιλους στις ΗΠΑ: Εκατομμύρια πολίτες χωρίς... | Διεθνή Ειδήσεις\nΓΡΑΦΕΙ: THETOC TEAM published 17 Φεβ. 21 (10:25)\n"Είναι ωραίο να βλέπεις όλο αυτό το λευκό, αλλά είναι επίσης πολύ επικίνδυνο διότι οι άνθρωποι εδώ δεν ξέρουν να οδηγούν" στο χιόνι, είπε στο Γαλλικό Πρακτορείο ο Μάικλ, ένας κάτοικος του Χιούστον που δεν θέλησε να κάνει γνωστό το επώνυμό του. "Οδηγούν υπερβολικά γρήγορα".\n"Επικίνδυνα παγωμένοι άνεμοι θα συνεχίσουν να πνέουν στις μεγάλες πεδιάδες" στην καρδιά των Ηνωμένων Πολιτειών "και στην κοιλάδα του Μισσισσιπή μέχρι τα μέσα της εβδομάδας", προειδοποιούσε χθες, Τρίτη, η εθνική μετεωρολογική υπηρεσία (NWS).\n"Μια νέα χειμερινή καταιγίδα θα κάνει την εμφάνισή της την Τρίτη στις πεδιάδες του Νότου", συνέχιζε το μετεωρολογικό δελτίο.\n"Το κύμα ψύχους που έπληξε τις ηπειρωτικές Ηνωμένες Πολιτείες συνδέεται με τον συνδυασμό ενός αρκτικού αντικυκλώνα με χαμηλές θερμοκρασίες και ενός πολύ ενεργού βαρομετρικού χαμηλού με κύματα βροχοπτώσεων", είχε εξηγήσει τη Δευτέρα η NWS.\n"Θα χρειαστεί χρόνος για να το ξεπεράσουμε", είπε στους δημοσιογράφους ο υπεύθυνος των υπηρεσιών διάσωσης της κομητείας του Μπράνσγουικ Έντουαρντ Κόνροου, διευκρινίζοντας πως δεν αναζητούν πλέον αγνοούμενους.\n"Λάβαμε πράγματι μια προειδοποίηση για ανεμοστρόβιλο από την Εθνική Μετεωρολογική Υπηρεσία, όμως εκείνη τη στιγμή η καταιγίδα είχε ήδη ξεσπάσει", εξήγησε.\nΟι υπεύθυνοι της NWS "εξεπλάγησαν πολύ από την ταχύτητα με την οποία ενισχύθηκε η καταιγίδα" και μάλιστα "μέσα στη νύχτα", λίγο πριν από τα μεσάνυχτα, "όταν οι περισσότεροι βρίσκονται στο σπίτι τους στο κρεβάτι, αυτό δημιούργησε μια πολυ επικίνδυνη κατάσταση".


ΤΟΠΙΚΗ ΔΗΜΟΚΡΑΤΙΑ ΑΥΤΟΔΙΟΙΚΗΣΗ: ΟΜΙΛΙΑ ΤΗΣ ΣΥΝΗΓΟΡΟΥ ΤΟΥ ΠΟΛΙΤΗ κ. ΚΑΛΛΙΟΠΗΣ ΣΠΑΝΟΥ ΣΤΗΝ ΕΙΔΙΚΗ ΗΜΕΡΙΔΑ : «ΑΠΟΤΕΛΕΣΜΑΤΙΚΟΤΗΤΑ, ΔΙΑΦΑΝΕΙΑ, ΔΙΚΑΙΟΣΥΝΗ ΚΑΙ ΤΟΠΙΚΗ ΑΥΤΟΔΙΟΙΚΗΣΗ»\nΟΜΙΛΙΑ ΤΗΣ ΣΥΝΗΓΟΡΟΥ ΤΟΥ ΠΟΛΙΤΗ κ. ΚΑΛΛΙΟΠΗΣ ΣΠΑΝΟΥ ΣΤΗΝ ΕΙΔΙΚΗ ΗΜΕΡΙΔΑ : «ΑΠΟΤΕΛΕΣΜΑΤΙΚΟΤΗΤΑ, ΔΙΑΦΑΝΕΙΑ, ΔΙΚΑΙΟΣΥΝΗ ΚΑΙ ΤΟΠΙΚΗ ΑΥΤΟΔΙΟΙΚΗΣΗ»\nΕυχαριστώ τον Πρόεδρο της ΚΕΔΕ και όλα τα μέλη της και τους κυρίους Δημάρχους που παραβρίσκονται, για την πρόσκληση αυτή.\nΠρόκειται για ένα θέμα το οποίο είναι επίκαιρο και νομίζω ότι είναι καλό να ξεκινήσει μια ανοιχτή συζήτηση για να δούμε και τους εκατέρωθεν ρόλους, αλλά και το σωστό πλαίσιο στο οποίο αυτοί ασκούνται.\nΘα έλεγα ως πρώτο σημείο της ομιλίας μου και νομίζω να φανεί έως το τέλος, το ερώτημα: γιατί ο Συνήγορος Πολίτη μπορεί να είναι σύμμαχος της Αυτοδιοίκησης;\nΟ Συνήγορος του Πολίτη λειτουργεί ήδη 15 χρόνια. Είναι Ανεξάρτητη Αρχή κατοχυρωμένη στο Σύνταγμα, με αποστολή τη διαμεσολάβηση μεταξύ πολιτών και κράτους σε όλες του τις εκφάνσεις, για την προστασία των δικαιωμάτων του πολίτη, την καταπολέμηση της κακοδιοίκησης και την τήρηση της νομιμότητας.\nΣτο διάστημα των 15 χρόνων βρίσκεται σε συνεχή διάλογο με τις Υπηρεσίες και τις Διοικήσεις των ΟΤΑ, αναγνωρίζοντας τον θεσμικό τους ρόλο στη διοίκηση των τοπικών υποθέσεων.\nΜε πρωτοβουλία της Αρχής πραγματοποιήθηκαν επαφές, σημαντικές συνεργασίες και σχέδια τα οποία έστω και αν δεν πραγματοποιήθηκαν πάντα, δείχνουν αφενός τον αμοιβαίο σεβασμό στους εκατέρωθεν ρόλους και αφετέρου ότι κινούμαστε και οι δύο στην κατεύθυνση της προστασίας των δικαιωμάτων των πολιτών και της καλύτερης εξυπηρέτησής τους. Άλλωστε και οι θεσμοί υπηρετούμε από την ιδιαίτερη σκοπιά μας τον πολίτη.\nΟι προκλήσεις όμως. Στο διάστημα των 15 αυτών χρόνων, η Αυτοδιοίκηση άλλαξε πολύ. Από τον Καποδίστρια στον Καλλικράτη, η Αυτοδιοίκηση έχει αλλάξει πάρα πολύ ως προς τις δομές, την οργάνωση και τις αρμοδιότητές της. Όλα αυτά πηγαίνουν μαζί. Πάντα ήταν ζητούμενο να αποκτήσουν οι Δήμοι μεγαλύτερη διοικητική ικανότητα, ιδιαίτερα στις περιπτώσεις που το μικρό του μέγεθος ήταν εξ ορισμού απαγορευτικό για τη δημιουργία μιας διοικητικής υποδομής αντάξιας του δυνητικού τους ρόλου στην τοπική κοινωνία.\nΣταδιακά το παραδοσιακά συγκεντρωτικό ελληνικό κράτος διεύρυνε τις αρμοδιότητες που ασκούν οι ΟΤΑ. Σήμερα έχουν πολύ μεγαλύτερες δυνατότητες να αναλάβουν πρωτοβουλίες, να αξιοποιήσουν δυνατότητες και να κάνουν τη διαφορά στις τοπικές κοινωνίες.\nΠρέπει βέβαια να τονιστεί και τονίστηκε και προηγουμένως, η ανάγκη να διασφαλιστούν οι απαιτούμενοι πόροι για την εκπλήρωση των σκοπών τους. Το κράτος πρέπει να στηρίξει έμπρακτα την αυτοτέλεια της Αυτοδιοίκησης. Ταυτόχρονα, η οικονομική ανεξαρτησία και αυτοτέλεια των Δήμων, πρέπει να συνοδεύονται από την ισχυρή δέσμευση για χρηστή δημοσιονομική διαχείριση με κριτήρια νομιμότητας και διαφάνειας, παράλληλα με τον εξορθολογισμό της διαχείρισης και την καλύτερη αξιοποίηση των λίγων πλέον διαθέσιμων πόρων, αλλά και με τη βοήθεια προγραμμάτων ευρωπαϊκών χρηματοδοτήσεων όπως δείχνουν παραδείγματα δυναμικών Δήμων που κυνηγούν τις ευκαιρίες.\nΓιατί πάνω από όλα σήμερα η αποτελεσματικότητα και η διαφάνεια στη λειτουργία της Τοπικής Αυτοδιοίκησης αποτελούν κορυφαίες προκλήσεις. Αυτό άλλωστε αποτυπώνεται και στον τίτλο της σημερινής Ημερίδας.\nΣε μια κοινωνία που υποφέρει από την κρίση, όχι μόνο κάθε δαπάνη πρέπει να έχει τη μέγιστη αποτελεσματικότητα, αλλά και κάθε απόφαση που κατανέμει άμεσα ή έμμεσα πόρους ή επιβάλλει υποχρεώσεις, πρέπει να σέβεται απολύτως τη νομιμότητα και αν είναι ανοιχτή στον έλεγχο και τη λογοδοσία, τόσο έναντι των πολιτών, όσο και των Σωμάτων που έχουν ειδική ελεγκτική αρμοδιότητα.\nΆλλωστε το πρόβλημα της κρίσης των θεσμών αφορά όλους μας, δεν αφορά μόνο τους αιρετούς. Αφορά όλους όσοι υπηρετούμε από οποιαδήποτε θέση βρισκόμαστε, την Πολιτεία και τους πολίτες.\nΘα σταθώ όμως στην ιδιαιτερότητα του Συνηγόρου του Πολίτη. Χωρίς να αναφερθώ σε λεπτομέρειες, είναι προφανές ότι ο Συνήγορος δεν αποτελεί έναν ακόμη ελεγκτικό θεσμό, ένα ακόμη ελεγκτικό Σώμα, όπως κάποιες φορές αφήνεται να εννοηθεί. Προηγούμενοι ομιλητές ανέφεραν τον Συνήγορο του Πολίτη μεταξύ των ελεγκτικών Σωμάτων. Υπάρχει και μια παλιότερη μελέτη του Ινστιτούτου Τοπικής Αυτοδιοίκησης, την οποία νομίζω υπονοούσαν προηγούμενοι ομιλητές, για τη σύμπτωση και συσσώρευση ελεγκτικών Οργάνων και διαδικασιών που βαρύνουν τη λειτουργία της Αυτοδιοίκησης.\nΑνεξάρτητα από την ουσία αυτού του θέματος που πιθανότατα θα πρέπει με κάποιο τρόπο να αντιμετωπιστεί, ο Συνήγορος του Πολίτη δεν μπορεί να ειδωθεί απλά ως άλλο ένα ελεγκτικό Σώμα. Κάθε άλλο.\nΑφετηρία για την παρέμβαση του Συνηγόρου του Πολίτη, είναι το παράπονο ενός πολίτη, πράγμα που σημαίνει ότι στις περιπτώσεις που θεωρείται βάσιμη η αναφορά και το τονίζω αυτό, που θεωρείται βάσιμη η αναφορά, ο Συνήγορος έρχεται να επισημάνει ένα κενό, μια αστοχία, μια αδυναμία, όπως θέλετε. Αλλά τελικά μια περίπτωση στην οποία ο Δήμος δεν λειτούργησε σωστά. Και επιπλέον αυτό είχε επίπτωση σε κάποιον πολίτη.\nΟ έλεγχος λοιπόν που ασκείται στο πλαίσιο αυτό, επισημαίνει προβλήματα νομιμότητας ή και παραβίασης κάποιας εκ των αρχών της καλής διακυβέρνησης. Έχει στο επίκεντρο τον πολίτη, το πρόβλημα που αντιμετωπίζει και αναζητεί λύση μέσα από τη συνεργασία, την ανταλλαγή απόψεων και επιχειρημάτων και εν τέλει τη διατύπωση συστάσεων προκειμένου να λειτουργήσει ο Δήμος σωστά, να εντοπίσει το πρόβλημα και να κινητοποιηθεί για την επίλυσή του.\nΔεν βλέπω σε αυτή τη διαδικασία γιατί Δήμοι και Συνήγορος θα βρίσκονται απέναντι. Δεν ενδιαφέρει τελικά και τις δύο πλευρές η εξυπηρέτηση του πολίτη;\nΔεν αγνοώ ότι ίσως να φέρει σε δύσκολη θέση ή σε αμηχανία το να εμπλέκεται κάποια στιγμή στα πόδια σας κάποιος εξωτερικός παρατηρητής. Ωστόσο η Αυτοδιοίκηση διαχειρίζεται δημόσιες υποθέσεις τοπικού χαρακτήρα, δημόσια εξουσία, δημόσιους πόρους και οφείλει να έχει την ετοιμότητα να λογοδοτεί για τις αποφάσεις, πράξεις και παραλείψεις της. Σε ποια βάση μπορεί κανείς να αρνηθεί αυτό;\nΜια ακόμη ιδιαιτερότητα του Συνηγόρου του Πολίτη, είναι ότι μπορεί να υποβοηθήσει τη διοίκηση και την Αυτοδιοίκηση στο να εξεύρει τις κατάλληλες λύσεις. Οι προτάσεις του Συνηγόρου μπορεί πολλές φορές να διασαφηνίζουν συγχύσεις σε επίπεδο νομικού πλαισίου ή ακόμη να αντισταθμίσουν την έλλειψη γνώσης του νομικού πλαισίου, πολλώ μάλλον που ο κατακερματισμός, η γενικότερη κακή ποιότητα της νομοθεσίας, για να μην προσθέσουμε και την πρόσφατη υπερπαραγωγή νομικών ρυθμίσεων, δοκιμάζουν ακόμη και ειδικευμένους νομικούς.\nΕίναι σαφές λοιπόν ότι η παρέμβαση του Συνηγόρου του Πολίτη δεν περιορίζεται στο πλαίσιο στο οποίο αναγκαστικά και εκ της φύσεώς τους κινούνται άλλοι ελεγκτικοί μηχανισμοί.\nΝα γιατί ο Συνήγορος του Πολίτη μπορεί να είναι σύμμαχος της Τοπικής Αυτοδιοίκησης.\nΈχοντας ελπίζω ξεκαθαρίσει αυτή τη διάσταση, θα ήθελα να περάσω στα προβλήματα που αντιμετωπίζει ο Συνήγορος στο πεδίο της Αυτοδιοίκησης. Πάντως επειδή κυρίως από λανθασμένη ή ανακριβή μετάδοση των συμπερασμάτων των ετήσιων εκθέσεών του, συχνά φαίνεται να ταυτίζεται η Αυτοδιοίκηση με τον πρωταθλητή της κακοδιοίκησης, οφείλω να επισημάνω ότι οι επιπτώσεις της συγκυρίας ανέδειξαν σε ποσοστό προβλημάτων κακοδιοίκησης πρώτα τα ασφαλιστικά ταμεία, το 2012, με 27%. Μακράν μπροστά της Αυτοδιοίκησης. Ενώ τα αντίστοιχα ποσοστά της Αυτοδιοίκησης παραμένουν περίπου τα ίδια με παλαιότερα.\nΘα έλεγα, κύριε Πρόεδρε της ΚΕΔΕ, μήπως σε αυτό το πλαίσιο δεν θα ήταν αν θέλετε άχρηστη μια επαφή και με τα ΜΜΕ, για τον τρόπο με τον οποίο αναπαράγουν αν θέλετε ειδήσεις, ειπώθηκε το ίδιο πριν για το Ελεγκτικό Συνέδριο, ενδεχομένως και για άλλους ελεγκτικούς θεσμούς, όπου με μια ίσως ταχύτητα που επιβάλλεται λίγο πολύ στον κόσμο της δημοσιογραφίας, κάποιες φορές η εικόνα η οποία δίνεται δεν είναι πάντα ακριβής. Άρα το πρόβλημα δεν είναι πάντα στους ελεγκτικούς θεσμούς ή τους συναφείς αν θέλετε και στα συμπεράσματά τους, αλλά και στο πώς αυτά περνούν στα μέσα μαζικής ενημέρωσης, τα οποία ίσως πρέπει να ευαισθητοποιηθούν σε αυτή τη διάσταση.\nΤώρα, ποια προβλήματα μπορούν να δημιουργούν προστριβές ανάμεσα στους πολίτες πρώτα και τους Δήμους και στη συνέχεια βεβαίως τίθενται στον Συνήγορο του Πολίτη. Κάποια παραδείγματα.\nΣειρά προστριβών προκαλείται από το κανονιστικό πλαίσιο, που προδιαγράφει τις αρμοδιότητες των Οργάνων και υπηρεσιών και την ενδεχόμενη διακριτική ευχέρεια η οποία παρέχεται. Δεν είμαι από εκείνους που πιστεύουν ότι πρέπει ή είναι δυνατόν να εξαλειφθεί η διακριτική ευχέρεια. Αντίθετα, είναι εξαιρετικά χρήσιμο εργαλείο για την προσαρμογή στα δεδομένα των επιμέρους περιπτώσεων και συνθηκών. Ωστόσο κρίσιμη είναι η οριοθέτησή της, για δύο λόγους. Πρώτον, ώστε να μπορεί να υπάρξει εκ των υστέρων έλεγχος, που είναι κεντρική λειτουργία του κράτους δικαίου και δεύτερον και σημαντικότερο εν προκειμένω, προκειμένου το Όργανο που αποφασίζει, να αποφύγει την αυθαιρεσία, να αντιμετωπίζει ακριβοδίκαια τους πολίτες σε κάθε περίπτωση και επιτρέψτε μου ακόμη να προσθέσω, να προφυλάσσεται από τις ενδεχόμενες πιέσεις στις οποίες εκτίθεται εν όψεις μιας δυσμενούς του απόφασης, ιδιαίτερα στις τοπικές κοινωνίες, όπου το πλεονέκτημα της εγγύτητας με τους πολίτες μπορεί να γίνει πηγή δυσκολιών στην ορθή άσκηση των καθηκόντων των τοπικών Οργάνων. Είναι λοιπόν αναγκαία η επαρκής και ειδική αιτιολογία κάθε απόφασης.\nΘα φέρω κάποια παραδείγματα. Οι βεβαιώσεις μονίμου κατοικίας που απαιτούνται ως προϋπόθεση για θεμελίωση εκπλήρωσης σειράς δικαιωμάτων. Από τις προσλήψεις, βεβαίως τώρα πλέον έχουν μειωθεί αυτές, αλλά μέχρι τις μεταδημοτεύσεις, την ιδιότητα του πυροπαθούς, οτιδήποτε μπορεί να προκύψει. Το υπάρχον πλαίσιο μπορεί να καταλήγει στο να έχει κανείς δύο ή τρεις μόνιμες κατοικίες, για να μην πούμε και παραπάνω, το οποίο είναι βέβαια εγγενής αντίφαση με την έννοια της μόνιμης κατοικίας, ακριβώς διότι ο τρόπος απόδειξης ο οποίος προβλέπεται, δίνει τη δυνατότητα αν θέλετε να δοθεί μια τέτοια απόφαση χωρίς… είτε λόγω αν θέλετε πιέσεων προς τον Δήμαρχο, είτε λόγο αν θέλετε ελλιπών στοιχείων, ξαφνικά να βρεθεί κάποιος να έχει δύο και τρεις βεβαιώσεις. Εν τέλει ποιος είναι εν αδίκω; Ο Δήμαρχος που του έδωσε και τις τρεις ή ο κάθε, ο εκάστοτε.\nΛοιπόν, με βάση αυτόν λοιπόν τον προβλεπόμενο τρόπο απόδειξης, οι Δήμαρχοι μπορεί να εκτίθενται σε πιέσεις, ενώ όλο το σύστημα γίνεται αναξιόπιστο.\nΈχει προτείνει ο Συνήγορος τη δημιουργία ειδικού Μητρώου Μονίμων Κατοίκων, προς το Υπουργείο Εσωτερικών βεβαίως, που είναι το αρμόδιο, με μοναδική κάθε φορά εγγραφή του πολίτη.\nΕπίσης έχει ο Συνήγορος δεχτεί πάρα πολλές αναφορές που αφορούν επιβολή οικονομικών επιβαρύνσεων, με τη μορφή ανταποδοτικών τελών, όπου όμως ο ανταποδοτικός χαρακτήρας δεν τεκμηριώνεται επαρκώς.\nΑποτέλεσμα αυτής της δράσης είναι να προσβάλλονται οικονομικά συμφέροντα των δημοτών και μάλιστα σε μια περίοδο που υπάρχει ένα ιδιαίτερο πρόβλημα.\nΣε συνδυασμό με την ελλιπή εποπτεία και τον έλεγχο νομιμότητας, όπως άλλωστε επισημαίνεται από τον Συνήγορο στις ετήσιες εκθέσεις, καταλήγουμε να έχουμε σφάλματα τα οποία επί της ουσίας θα μπορούσαν να ακυρωθούν από τα δικαστήρια. Εξ ου και έχουμε προτείνει τη δημιουργία Κώδικα Δημοτικής Φορολογίας για τον εκσυγχρονισμό του θεσμικού πλαισίου και τα λοιπά.\nΚαταλαβαίνω ότι υπάρχει μια τάση επίσπευσης. Θα αναφέρω επιγραμματικά, τα θέματα εξωδικαστικής επίλυσης των διαφορών. Είχαμε παλαιότερα προτείνει και μάλιστα αναφέρθηκε και σε σχέση με τις αποζημιώσεις για ζημιές που προέρχονται από κακοτεχνίες του οδοστρώματος και τα λοιπά, αλλά ενδεχομένως και σε άλλες περιπτώσεις, με βάση τα άρθρα του εισαγωγικού νόμου του Αστικού Κώδικα, να υπάρχει μια δυνατότητα εξωδικαστικής επίλυσης.\nΕάν όπως βλέπουμε, η Δικαιοσύνη είναι υπερφορτωμένη και συνήθως σε αυτές τις περιπτώσεις, ειδικά μόνο όταν έχουμε υλικές ζημιές, οι πολίτες είναι αναγκασμένοι να προσφεύγουν στο δικαστήριο για μικροποσά, σκεφτείτε τι οικονομία και τι καλή διοίκηση αποτελεί το να βρούμε, βεβαίως με τη συμβολή του Ελεγκτικού Συνεδρίου, μια λύση, να λύνονται οι διαφορές εκτός δικαστηρίων.\nΘα προχωρήσω τώρα σε κάποιες άλλες επισημάνσεις, που είναι… Μάλλον μια τελευταία όσον αφορά τα προβλήματα. Είναι το θέμα των οφειλών των Δήμων προς πολίτες. Εδώ υπάρχει, όχι πάντα, μια υποψία μεροληψίας, γιατί πληρώθηκε αυτός πρώτος και όχι ο άλλος. Εδώ θα μπορεί να υπάρξει και το έχουμε προτείνει, ένα σύστημα εξόφλησης με κάποια αντικειμενικά κριτήρια που θα συμφωνηθούν, είτε είναι η χρονική προτεραιότητα, είτε είναι ένα ποσοστό στους πολίτες ανάλογα με την αρχική οφειλή, δημοσιοποίηση των πινάκων πληρωμής των οφειλών μέσω της ΔΙΑΥΓΕΙΑΣ ή και εναλλακτικοί τρόποι εξόφλησης συμψηφισμού και τα λοιπά.\nΝομίζω ότι κάποιοι τέτοιοι μηχανισμοί απαλλάσσουν την Αυτοδιοίκηση από αδικαιολόγητες… δέχομαι ορισμένες φορές υποψίες μεροληψίας.\nΘα αναφέρω με ιδιαίτερη όμως έμφαση το θέμα της συνεργασίας των Δήμων με τον Συνήγορο του Πολίτη. Ξέρω ότι πολλές φορές Δήμαρχοι έχουν παράπονα διότι παραπέμπονται, μάλλον ο Συνήγορος του Πολίτη ζητεί από την Αποκεντρωμένη Διοίκηση την παραπομπή τους για πειθαρχικά και τα λοιπά. Δεν μπορώ όμως να καταλάβω… Το παράπονο μπορώ να το καταλάβω. Δεν μπορώ να καταλάβω όμως γιατί εκ των προτέρων δεν έχουν προσπαθήσει να το αποφύγουν. Για να οδηγηθεί ο Συνήγορος του Πολίτη σε αυτό, σημαίνει ότι επανειλημμένως δεν υπάρχει ανταπόκριση σε έγγραφα και πολλές φορές και σε προφορικές οχλήσεις.\nΕπομένως δεν θα δεχτώ σε καμία περίπτωση παράπονα που αφορούν αυτά τα θέματα, διότι έχει προϋπάρξει τουλάχιστον αμέλεια.\nΒεβαίως θέλω να αναφερθώ σε θετική συνεργασία, θα κλείσω θετικά, κύριε Πρόεδρε, να κλείσω θετικά με τις περιπτώσεις θετικής συνεργασίας με Δήμους, στους οποίους ναι μεν έχουν για παράδειγμα επιβάλλει ένα ανταποδοτικό τέλος, το οποίο δεν είναι ανταποδοτικό, έχουν πειστεί και το έχουν αναιρέσει. Επίσης, έχουμε συνεργασία με Δήμους για την καταβολή αποζημιώσεων για ακίνητα τα οποία ήταν δεσμευμένα επί έτη. Έχουμε περιπτώσεις συνεργασίας και για αυτό κλείνω με αυτό, για να σας δείξω .ότι πράγματι μπορούμε να έχουμε συνεργασία αμοιβαία επωφελή και εντέλει σε όφελος του πολίτη.\nΑναρτήθηκε από D. KATSOULIS στις 9:24 μ.μ.


5 στυλιστικοί κανόνες που είναι απαγορευμένοι για τα μέλη της βασιλικής οικογένειας | μοδα , fashion news | womenonly.gr\nΜπορεί να εκπλαγείς όταν μάθεις ότι τα μέλη της βασιλικής οικογένειας δεν ταξιδεύουν χωρίς να έχουν μαζί τους κάποια μαύρη ενδυμασία στις βαλίτσες τους ή ότι οι γυναίκες δεν μπορούν ποτέ να φορέσουν ανοιχτά παπούτσια όταν βγαίνουν έξω. Λοιπόν, όπως αποδεικνύεται, υπάρχουν πολλοί στυλιστικοί κανόνες που δεν γνωρίζαμε ότι πρέπει να ακολουθεί η βρετανική βασιλική οικογένεια.\nΓια αυτόν τον λόγο, συγκεντρώσαμε παρακάτω 6 πράγματα που δεν πρέπει να κάνουν οι βασιλείς όσον αφορά τις στυλιστικές τους επιλογές.\nΔεν επιτρέπεται να φοράνε παντελόνια τζιν\nΤα μέλη της βασιλικής οικογένειας μπορούν να φορούν τζιν μόνο όταν παρακολουθούν σπορ εκδηλώσεις. Για παράδειγμα, η Meghan φόρεσε τζιν όταν παρακολούθησε μια εκδήλωση πόλο. Επιτρέπεται επίσης να φορούν τζιν ενώ βγάζουν βόλτα τα σκυλιά τους ή όταν κάνουν άλλα πράγματα που απαιτούν μια κάζουαλ εμφάνιση.\nΔιάβασε και αύτο: Meghan & Kate: Ο στυλιστικός κανόνας για τα κοσμήματα που καλό είναι να ακολουθείς κι εσύ!\nΠρέπει πάντα να έχουν μαζί μια μαύρη ενδυμασία\nΚάθε φορά που ταξιδεύουν, οι βασιλείς αναγκάζονται να μεταφέρουν μια μαύρη ενδυμασία στις αποσκευές τους. Ο λόγος πίσω από αυτό είναι στενάχωρος. Πρέπει να προετοιμαστούν σε περίπτωση που κάποιος στην οικογένεια πεθάνει. Αυτό συμβαίνει επειδή το 1952, η Ελισάβετ ήταν στην Κένυα όταν έμαθε ότι ο πατέρας της είχε πεθάνει και αφού επέστρεψε στο Λονδίνο, έπρεπε πριν βγει από το αεροπλάνο, να περιμένει να της πάνε να φορέσει μαύρα ρούχα,. Δεν θα ήταν σωστό να το κάνει χωρίς την κατάλληλη ενδυμασία.\nΔεν επιτρέπονται παπούτσια που φαίνονται μπροστά τα δάχτυλα\nΤα παπούτσια ανοιχτού τύπου θεωρούνται ακατάλληλα για τους βασιλείς. Όταν είναι έξω και πρόκειται να εκπροσωπήσουν την οικογένεια ή ακόμη και να παρακολουθήσουν επίσημες υποχρεώσεις, πρέπει πάντα να φορούν κλειστά παπούτσια.\nΤα μαλλιά πρέπει να έχουν ένα φυσικό χρώμα\nΤα μαλλιά των μελών της βασιλικής οικογένειας πρέπει να είναι πάντα όσο το δυνατόν πιο φυσικά. Δεν θεωρείται πρέπον για κανένα μέλος της οικογένειας να βάψει τα μαλλιά του ένα εκκεντρικό χρώμα - αυτό απλά δεν είναι καν επιλογή για αυτούς. Θα πρέπει επίσης τα μαλλιά τους να είναι περιποημένα και καθαρά.\nΔες και αυτό: Kate Middleton: Το αγαπημένο της στυλ έγινε τάση! Να πώς θα το φορέσεις.\nΔεν επιτρέπεται οι κυρίες να βγάλουν δημόσια τα παλτά τους.\nΘεωρείται ανάρμοστο για τις γυναίκες της βασιλικής οικογένειας να βγάλουν δημόσια τα παλτά τους. Γι 'αυτό δεν θα δεις ποτέ τη Δούκισσα του Cambridge, Kate Middleton, να το κάνει αυτό. Έτσι λοιπόν, εάν κάποια αισθάνεται ζέστη και θέλει να αφαιρέσει κάποια ρούχα για να δροσιστεί, πρέπει να το κάνει μακριά από τις κάμερες.\nHarry - William: Οι δυσκολίες στη σχέση τους με τον πρίγκιπα Κάρολο και το ρόλο του ως «αφεντικού» τους\n4 τεχνικές για να κάνεις το μωρό σου να κοιμηθεί μέσα σε λίγα λεπτά\n3 συμβουλές για να αποκτήσεις αυτοπεποίθηση με το ντύσιμο σου


«Φλέγεται» η Βαρκελώνη! Πρώην άσος της Ρεάλ ζητά να επέμβει ο στρατός! Φόβοι για το el clasico! - Paraskhnio.gr\nΤο βράδυ της Πέμπτης, η Βαρκελώνη συγκλονίστηκε για άλλη μια νύχτα από επεισόδια, που έφεραν ακροδεξιούς και αντιφασίστες και αυτονομιστές να συγκρούονται στο κέντρο της καταλανικής μητρόπολης. Οι ακροδεξιοί ύψωσαν την ισπανική σημαία που χρησιμοποιούσε το φρανκικό καθεστώς και τραγούδησαν τον ύμνο του Φράνκο Cara al sol (Πρόσωπο στον ήλιο).\nΔύσκολη θα είναι και η σημερινή ημέρα στην Καταλονία, καθώς πολλές αυτονομιστικές οργανώσεις και εργατικά συνδικάτα έχουν κηρύξει γενική απεργία και διαδηλώσεις.\nΌλα ξεκίνησαν με την ανακοίνωση της καταδικαστικής απόφασης για 12 Καταλανούς πολιτικούς.\nΤην ίδια ώρα σάλο προκάλεσε ο πρώην παίκτης της Real Madrid, Χεσούς Φερνάντες, που σήμερα αγωνίζεται στην ρουμανική Κλουζ, καθώς δημοσίευσε στον λογαριασμό του στο Twitter εικόνες από τις συγκρούσεις στη Βαρκελώνη και σχολιάζοντας ζήτησε, ούτε λίγο, ούτε πολύ, την επέμβαση του στρατού στην Καταλονία.\nΟι βίαιες διαδηλώσεις στη Βαρκελώνη, έχουν φέρει σε κίνδυνο το ντέρμπι μεταξύ της Μπαρτσελόνα και της Ρεάλ Μαδρίτης. Ο αγώνας έχει οριστεί να γίνει στις 26 Οκτωβρίου και θα είναι το πρώτο εντός έδρας ματς των Καταλανών, μετά τις συγκρούσεις.\nTagsΒαρκελώνη Επεισόδια Καταλανοί Ρεάλ


Το τείχος της Ευρώπης για τους μετανάστες - Newpost.gr\nΔημοσίευση 19 Αυγούστου 2015, 14:21 / Ανανεώθηκε 19 Αυγούστου 2015, 14:28\nΜια είδηση που διάβασα χύμα χθες βράδυ τα μεσάνυχτα, καθώς βολόδερνα στο δίκτυο. Ότι η Ουγγαρία σκοπεύει να τον τελειώσει εντός του Αυγούστου τον τοίχο που θα εκτείνεται κατά μήκος των συνόρων της με την Σερβία. Κανονικά ήταν να ολοκληρωθεί μέσα στον Νοέμβριο το πρότζεκτ, αλλά πήρανε φωτιά τα μπατζάκια των Ούγγρων και επιστράτευσαν φυλακισμένους και ανέργους (οι τελευταίοι έλαβαν ενημερωτικά σημειώματα να πάνε ράϊτ θρου στα εργοτάξια) για να κόψουν τις κορδέλες εντός των προσεχών ημερών. Ο λόγος; Δεν έχουν καμία όρεξη να υποδεχθούν στη χώρα τους τα καραβάνια των μεταναστών που ανεβαίνουν την Βαλκανική χερσόνησο. Και σηκώνουν ένα τείχος ζόρικο, ύψους τεσσάρων μέτρων, για να τους κρατήσουν απέξω. Κάτι σαν εκείνο του Βερολίνου δηλαδή, αλλά δίχως την ιδεολογική φόρτιση…\nΑυτή είναι η Ευρώπη των λαών. Η Ευρώπη των 500 εκατομμυρίων πολιτών, που βλέπει κάτι χιλιάδες πρόσφυγες και χάνει την ψυχραιμία της. Και κλαίει και οδύρεται και χτυπιέται και ανακαλύπτει έξαφνα ότι όλα τα ζώα είναι ίσα αλλά μερικά ζώα είναι παραπάνω ίσα από τα υπόλοιπα. Και αποφασίζει να εφαρμόσει τακτική εξολόθρευσης, αυτό το γαμημένο το varminting που λένε οι Αμερικάνοι και το σκέφτεται ο Ντόναλντ Τραμπ στα υγρά όνειρά του. Όχι σε όλες τις περιπτώσεις βεβαίως. Εκεί που μπαίνει στη μέση το συμφέρον, αλλάζει το κλίμα και αποφορτίζεται.\nΚαθίστε να σας πω μια ιστορία που μου διηγήθηκε ένας φίλος μου από τη Λέσβο. Φετινή είναι, του καλοκαιρού, αυτού του θέρους που έχει κάνει το νησί άνω κάτω καθώς φθάνουν καραβιές οι πρόσφυγες και οι μετανάστες στις παραλίες του. Μία οικογένεια εξ αυτών, από Χαλέπι της Συρίας, είχε κατασκηνώσει προσωρινά στο αλσύλιο πάνω από τη Δημοτική παραλία Τσαμάκια στην πόλη της Μυτιλήνης. Οικογένεια αξιοπρεπής, ήσυχη, που περίμενε τη σειρά της για να λάβει το μαγικό χαρτί και να ταξιδέψει στην Αθήνα.\nΤους είδε τέλος πάντων ο φίλος μου κάτω απ’ τα δέντρα, τους λυπήθηκε και τους πρόσφερε να μείνουν το βράδυ σε μια διπλανή παράγκα με εργαλεία που είχε τα κλειδιά της. Τον ευχαρίστησαν χίλιες φορές, το χέρι του φίλησαν και το άλλο πρωί, όταν πήγε να τους χαιρετήσει γιατί φεύγανε επιτέλους, την είχανε κάνει λαμπίκο την παράγκα. Εις ένδειξη ευγνωμοσύνης. Είπαν αντίο, αγκαλιάστηκαν, άντε γεια σας και καλή τύχη.\nΔεν τους ξανασκέφτηκε για λίγες μέρες, ώσπου έλαβε ένα μήνυμα στον υπολογιστή του. Ένα μήνυμα από μεγάλη πόλη της Γερμανίας όπου είχε φτάσει η οικογένεια και είχε βολευτεί με τη μία. Ο σύζυγος μάλιστα, προϊστάμενος κλινικής στο Χαλέπι, είχε βρει αμέσως δουλειά σε τοπικό νοσοκομείο ενώ ανέμενε την πρόσληψή της και η επίσης ιατρός γυναίκα του. «Δεν θα σε ξεχάσουμε ποτέ», έλεγε το μήνυμα. «Το καλό που μας έκανες, δεν θα το ξεχάσουμε ποτέ!»\nΑυτά σκέφτομαι, βλέποντας τις εικόνες τις τηλεοπτικές. Όπου γίνονται μαλιοκούβαρα στα νησιά οι Σύροι με τους Ιρακινούς, οι Ιρακινοί με τους Αφγανούς και πάει λέγοντας. Και στη μέση δέκα ταλαίπωροι λιμενικοί να προσπαθούν να βάλουν τάξη. Όπως μπορούν, όσο μπορούν και ενίοτε όχι και τόσο πολιτισμένα. Η Ευρώπη την ίδια ώρα ακούει τον Μπαχ της και τον Μπετόβεν της (και ολίγον Σοπέν, συγγνώμη) και υψώνει ψηλά το φρύδι της απαξίωσης. Και τον φράχτη υψώνει στην Ουγγαρία, εκεί όπου τελειώνουν τα Βαλκάνια. Η παλιά, καινούρια και παντοτινή πυριτιδαποθήκη…